Bera Bera - Alhaurín de la Torreko Kopan, Elche aurkari final-laurdenetan\nAlhaurín de la Torreko Kopan, Elche aurkari final-laurdenetan\nSUPER AMARA Bera Berak BM Elche visiteche.com taldea izango du aurkari Alhaurín de la Torren irailaren 3tik 6ra bitartean ospatuko den Kopako XLI edizioko final-laurdenetan. Covid 19 dela eta apirilean jokatu behar zen fase finala bertan behera gelditu zen.\nMalagako hiri honetan Udal liburutegian ospaturiko zozketaren arabera, irabazleak Aula Alimentos de Valladolid eta Atlético Guardés taldeen artean nagusi dena izango du aurrean. SUPER AMARA Bera Bera izan da aurrena zozketan ateratzen, ondorioz, Imanol Álvarezen taldea etxeko gisa arituko da lehiaketa osoan.\nTaulako beste aldean, Liberbank Gijón eta KH7 BM Granollers elkarren aurka arituko dira eta Rocasa izango da Rincón Fertilidad Málaga antolatzaileen aurkaria.\nFinal-laurdenak irailaren 3an ospatuko dira honako ordutegiarekin: 12,15etan, 15,30etan; 18etan eta 20,30etan. Datozen egunetan Federazioak, antolatzaileak eta telebistak kanporaketen ordutegiak erabakiko dituzte.\nCB Elche visitelche.com taldearen aurkako kanporaketa bosgarrena izango da 2012an Altean aurrenekoa izan zenetik. Finalerdiak jokatzekotan –larunbatean, irailak 5- beste ezagun bat izango dute aurrean gipuzkoarrek: Atlético Guardés, lau finalerdi jarraian izan zen aurkaria (2014tik 2017ra) edo Aula Alimentos de Valladolid, Barakaldon finalista eta 2018an Málagan, final-laurdenetan.\nSUPER AMARA Bera Berak Barakaldon lortutako txapela defendatuko du Kopako 29. partaidetzan.\nIkusi taula osoa


Saray Garzia: "Oholtzan sortzen den energia hori zuzenean bizitzea da polita" — dantzan.eus\nHemen zaude: Hasiera › Albisteak › Saray Garzia: "Oholtzan sortzen den energia hori zuzenean bizitzea da polita"\nDuela ia hamar urte joan zen Saray Garzia (Eibar, 1989) Madrilera dantza ikasketak egitera. Han bost urtetako dantza garaikideko formakuntza jaso eta gero bere kontura hainbat klase hartzen jarraitu zuen. Denetariko lanak egin ditu: bideoklipak, iragarkiak, ekitaldiak... Lantxo horiez gain hainbat dantza proiektutan aritu da eta ia bi urte dira Compañia x sortu zuela. Ameriketan ibili da konpainiako kideekin ia urtebetez eta konfinamendua hasi baino zertxobait lehenago itzuli da Euskal Herrira, “Eskerrak hau dena ez zaigun bidaiaren erdian tokatu, pena bat izango zen. Disfrutatu dugu eta nahi dugunean itzuli gara eta gero hasi da hau guztia”.\nHainbat proiektutan aritu ondoren konpainia propioa sortu duzu.\nBai, 2018an proiektu pertsonalekin hasi nintzen. Lehenengo lagun batekin Kameleoi danza izeneko proiektua hasi nuen eta gure lehengo pieza egin genuen. Hainbat lekutan aurkeztu genuen lana. Gero, 2018ko irailean Compañia x izeneko konpainia sortu nuen Nadia Yagoubi eta Ada Continente, formakuntzako ikaskideekin batera. Lehenengo piezarekin lanean hasi ginen, Y ahora qué? izena eman genion 15 minutako piezari. Lan horrekin ari ginela, 2019ko urtarrilean kanpora joatea erabaki eta Costa Ricara abiatu ginen hirurok.\nHan hilabeteko dantza festibal batera joan ginen ikasle bezala. Mundu osoko koreografoekin klase pila bat hartu eta munduko berrehun bat dantzariekin elkartu ginen. Han eduki genuen aukera gure pieza lehengoz aurkezteko. Han hasi zen gure bidaia. Ezer pentsatu gabe joan ginen, gure lehenengo plana zen jaialdian parte hartzea, baina dantzariekin eta artistekin genbiltzan denbora guztian, beraz gauza gehiago suertatzen hasi ziren. Ia urte betean ibili gara Costa Ricatik, Mexikotik eta Panamatik.\nCosta Ricatik Mexikora?\nHori da, Mexikoko Espainiako zentro kulturalarekin kontaktuan jarri ginen. Hamabost minutuko gure pieza luzatzeko eskatu ziguten eta horretarako beraien espazioak utzi zizkiguten eta gero gure lana han aurkezteko aukera eman ziguten. Zoramena izan da, ez dakit nola agertu zitzaizkigun hainbeste aukera. Iristen zarenean kontaktu pila bat egin eta aukerak etortzen dira. Bertako konpainia batekin kolaborazio bat egiten ibili ginen. Festibal eta lehiaketatan ere hartu genuen parte.\nEta Panaman ere dantzan?\nPrisma dantza jaialdian hartu genuen parte eta performanceak eta egiten ibili ginen. Orain aurkeztu dugun performancea Panaman sortu zen. Hostal batean bizitzen eta lanean ibili ginen. Bertan diskoteka bat zuten, baina egunez ez zuten erabiltzen. Orduan pentsatu genuen, entseatzeko, gauzak sortzeko eta gero gure lanak eskaintzeko erabil genezakeela. Inprobisazioekin hasi ginen eta jendea sarreratxo baten truke ikustera etortzen zen. Orduan sortu ziren orain aurkeztutako bideoak eta x.ponte ideia.\nEta Panaman sortutako lana orain hemen online aurkeztu duzue.\nAda Zaragozakoa da, Nadia Madrilekoa, baina Bartzelonan bizi da eta ni Eibarren nago. Orain momentuan ez daukagu aukerarik elkartzeko. Lagun batek pasa zigun Vuvuzela ekoiztetxearen plataformaren berri. Sortzaileen lanak bilatzen ari dira. Panamako ikuskizunekin prestatuta geneukan proposamena erakutsi genien eta hori da orain aurkeztu dugun bideoa.\nBaina ikuslea ez zenuten aurrean.\nPena da, baina hala izan da. Askoz hobe da horrelako lanak aurrez aurre ikustea. Ideia inprobisatua da guztiz, gertatzen diren gauzak momentuan sortzen dira. Guk antzoki eta areto txikietan egin ohi dugu lan eta nire ustez oholtzan sortzen den energia hori zuzenean bizitzea da polita. Dantzari bezala, komunikazioan nago beti publikoarekin. Publikorik ez badago... Bideoa grabatu genuenean jende aurrean ari ginen eta nik bizi izan nuen kontaktua, baina orain jendeak pantailaren atzetik ikusten duenean ez dauka zerikusirik. Harreman hori galtzea pena da, baina behintzat gauzak ikusten eta aurkezten jarraitu ahal izan dugu.\nOholtza berriak agertu dira orain, ez?\nBai, bai. Hor daude eta kontutan hartu ditzakegu hemendik aurrera. Ni ez naiz teknologi berrien oso zalea, baina orain aukera horiek presenteago dauzkagu. Orain agian proiektu batzuk bideratu ditzakezu alde batetik eta beste batzuk bestetik. Beste erreminta bat da eta nik uste erabili ahal dela momenturen baten.\nZe harrera izan du estreinaldiak?\nEz da erraza jendearengana iristea eta gehienbat lagun artean eta familiakoen aurrean aurkeztu dugu. Harrera ona izan dugu eta uste dugu jendeari gustatu zaiola. Nik uste dut ez zutela espero horrelako proposamen bat.\nZergatik ez ba?\nDantza egiten dugu, baina ahotsa ere agertzen da. Bai dantza eta bai testua inprobisatua da. Ahotsa eta mugimendua, biak erabiltzen ditugu. Dantzariak garenez, dantza bakarrik espero zutela iruditzen zait.\nErronka handia izan al da ahotsa sartzea zuen lanean?\nGuretzat jolas bat izan da. Gero eta gehiago egiten da lan ahotsarekin, testuarekin. Dantza-antzerkia deitzen zaion modalitatea asko ari da zabaltzen eta guri asko gustatzen zaigu. Askotan orain horretara joaten gara, nahi gabe. Orain prestatzen ari garen sorkuntza berrian ere ahotsa sartzen dugu. Mugimenduez gain ahotsa erabiltzea eskatzen dit gorputzak.\nBakoitza punta batean bizita nola moldatzen zarete?\nDenbora hau erabili dugu atzeko lana egiteko. Deialdiak begiratu, materialak, bideoak, dosierrak... sortu. Lan horiek ere guk egiten ditugu, beraz, beti dago zerbait egiteko. Gero, elkartu gaitezkeenean hasiko gara berriro dantzan. Gogo handia daukagu, baina ez dakigu nola izango den. Guk gorputzarekin eta gure arteko kontaktuarekin egiten dugunez lan...\nPazientziarekin hartu behar, ezta?\nEgia esan egora hau momentu onean etorri da niretzat, nik horrela sentitu dut. Hego Ameriketatik itzultzean behar nuen pixka bat kokatu, lasaitu, deskantsatu... Zoroen pare ibili gara eta energia pila bat gastatu dut. Geldialdi hau oso ondo etorri zait, baina niregatik kito e! Nahikoa deskantsatu dut! Kar, kar kar!\nPasa den larunbatean aurkeztu zuten Grupo Vuvuzela ekoizetxearen plataforman x.ponte performancea. Lau euroren truke ikusgai dago.\nCompañia X, x.ponte lanaren online aurkezpeneko kartela.


Stuttgart: din dan don, din dan don... — Gaztezulo\nStuttgart: din dan don, din dan don...\nStuttgart: din dan don, din dan don... https://www.gaztezulo.eus/albisteak/stuttgart-din-dan-don-din-dan-don https://www.gaztezulo.eus/albisteak/stuttgart-din-dan-don-din-dan-don/@@download/image/4p30-2.jpg\nGabonak atzean utzi ditugu ia-ia. Baina, tira, beharbada jakin nahi duzue nola igarotzen dituzten alemaniarrek gabonak, hamaika hilabete barru bidaiatxoa egiteko...\nGabonzaloentzat ez da Alemania baino paradisu hoberik. Euskal Herri alde horretan gabon garaiaren etorrerari kaleetan zehar gaztain erre usaina zabaltzen denean atzematen diogu aurrenekoz, baina Santo Tomasetako txistorra eta sagardoa dira, nolabait, benetako atari.\nParaje hauetan, berriz, azaro bukaeran jada lehen gabon aztarnak somatzen hasten dira: argi dizdiratsuak, pakete txukunekin apainduriko lehen pinuak eskaparate eta herrietako kaleetan... Hemengo tradizioan abendua ospatzen da eta etxeetan egutegi bitxiak zintzilikatzen dira; egutegi horietan egun bakoitza txokolatezko kutixi batekin saritzen da.\nMokofinen gozamenerako egunak iritsi artean, plazetan gabonetako azokak antolatzen dira. Bertan zahar eta gazteak txosnaz txosna ibiltzen dira, jaki tipikoak eta gozoki zoragarrienak dastatuz edota, hotza uxatzeko, ardo beltz beroa katilu batekin barrena alaituz.\nTxikienen pozerako, gainera, Alemanian abenduaren 6an San Nikolas eguna ospatzen da. San Nikolas gure Olentzeroren parekoa litzateke eta bere egunean, opari txikiak uzten ditu etxeetan, umeen irrika apur bat baretzeko.


Euskararen tamaina munduko hizkuntzen artean • ZUZEU\nWikipedian euskarak gainerako hizkuntzen artean duen tokia izan genuen hizpide. Oraingoan, Kike Amonarrizek Argian idatzitako artikulua dakargu ZuZeura. “Munduko hizkuntza guztiak 0tik 10erako eskala batean banatuko bagenitu hiztun kopuruaren arabera, zenbagarren postuan legoke euskara?”\nKike Amonarrizek (@KikeAmonarriz) abenduaren 24an Argia-ko Algara, edo ez gara blogean idatzitako artikulua.\nBaina hiztunena ez da hizkuntzen bizitasuna neurtzeko aldagai bakarra. Iaz kaleratu zenLouis-Jean Calvet-en “Il était une fois 7.000 langues” liburuan eta Calvet Barometroa delakoan, hizkuntzak duten indarraren arabera sailkatzen ditu aldagai kultural, demografikoak eta ekonomikoak aintzat harturik, eta sailkapen horretan katalana 20. lekuan dago! Euskara ez da azaltzen baina ziur naiz azalduko balitz, lehen aipatu dugun 500. leku horretatik dezente gora egongo litzatekeela.


EUSKALIT Kudeaketa Aurreratua - Gestión Avanzada | Historia\nEusko Jaurlaritzak gï»¿ure industria sendotzeko zuen arduratik sortu zen EUSKALIT 90eko hamarkadan. Horrenbestez, 1992ko abenduaren 15ean, 18 euskal erakunde batu egin ziren eta EUSKALIT sortu zuten, kudeaketaren hobekuntza eta berrikuntza bultzatzeko asmoz.\nHasierako jardunbidea sotila izan zen, orekatua.1993an hiru pertsona kontratatu genituen lantaldean, eta aurrekontu murritz batekin kalitateko arduradunak prestatzeko programa martxan jarri genuen, industri eta zerbitzu enpresei zuzenduta.\n1995ean gure Ebaluazio Kluba sortu genuen. Hasieran, ebaluatzaileek beraien kudeaketa sistemari buruz hausnarketa egiten zuten erakundeei laguntza ematen zieten, haien indargurneak eta zer hobetuak identifikatzen laguntzen. Ondoren, 1997an lehenengo kanpo ebaluazioak egin genituen, eta 1998an lehenengo zilarrezko eta urrezko Qak banatu genituen.\n1995ean soilik 12 pertsonak osatzen zuten Kluba, baina orduz geroztik hazten joan da, egungo 2.500 pertsonetara heldu arte. Pertsona horiek zuzendaritza-taldeei modu altruistan laguntzen diete kudeaketaren arloan euren egoera ezagutu dezaten.\nOndoren, beste ebaluatzaile klub batzuk osatu ditugu: 5S Kluba produktibitate eta lantokia hobetzen laguntzen duen metodologia mantentzen laguntzeko, Bikain, gure erakundeen hizkuntza-kudeaketa ebaluatzeko, etab.\nDenboraldi honetan erakunde askok barneratu dute gure mezua, Kudeaketa Aurreratuarekin konpromisoa dute eta EUSKALITekin elkarrekin lan egiten dute, hala nola, laguntzaileak diren 800 erakunde eta entitateek.


Hiru ontzi horiek Sibiril ontziola ospetsuetan egin dira. Ontziola horiek egin dituzte, urte askoan, Frantziako portuetako praktikoen txalupak. Krosko oso sendoa du, poliéster eta beirazko zuntzez indartutakoa eta Frantziako Sibiril ontziolan bertan eginda. Beraz, hiru ontzi hauekin eta inbertsio itzela egin ondoren, Pasaiko Pilotuak zerbitzu paregabea eskaintzen dute portuko bezero guztiei.\nGaur egun, eta paradoxa badirudi ere, Pasaiako portuaren ahalmena eta trafiko bolumena kontuan hartuta, Europako portu onenen mailan gaude, praktikoen ontzidiari dagokionez. Berrikuntza prozesu hori bizkortzeko alderdi hauek hartu ditu kontuan Korporazioak: lan baldintza gogorrak; erabiltzaileek zerbitzu arina eskatzen dutela, portua kanal bakarrekoa delako eta zirkulazioa txandakatu egin behar delako; eta azkenik, birmoldatzeko eta kalitatea eskaintzeko asmoa. Halaber Pasaiako praktikoen gorporazioa bi untzira-lekurekin kontatzen du Praktikoen untzirapen eta lehorrerapenetarako.\nOntzia KARDALA TXERATXU\nKroskoa Poliester sendotua Poliester sendotua\nAhalmena 2 x 315 2 x 320\nLastertasuna 22 korapilo 21 korapilo\nUrtea 2001 2005\nLuzera 10.85 11.90\nZabalera 3.80 3.65\nAltuera 1.80 1.65


Ikerketa batek berretsi egin du emakumeen eraldaketa prozesuetan ahalduntze eskolek duten garrantzia - Revista Emakunde AldizkariaRevista Emakunde Aldizkaria\n16/10/2018 | 0 iruzkin\nIzaskun Landaidak, Emakundeko zuzendariak adierazi du “politikan eta gizartean emakumeen parte-hartzea sustatzea” dela ahalduntze-eskolen azken helburuetako bat. Adierazi duenez, “eskola horietan hainbat eraldaketa- eta ahalduntze-prozesu pertsonal eta kolektibo bizi izan dituzten emakumeek balorazio positiboa egiten dute. Halaber, kontzientzia feminista eskuratzeko, bizitza publikoan gehiago parte hartzeko, topagune propioak edukitzeko edo trebetasunak garatzeko eta gogoeta kritikoko baliabideak eskuratzeko, eskola horietatik igaro izanak izan duen garrantzia azpimarratzen dute. Elkarrizketatutako emakumeek diotenez, eskoletan ikasitako ahalduntze-prozesuan hiritar gisa lekua hartzen berriro ikasteak dakarren birsozializazioa aurkitu dute”.\nBestalde, Maitane Picazak adierazi du emakumeentzat “oasi” modukoak direla eskola hauek eta guztuz beharrezkoak direla. “Emakumeentzako espazio propio bat dira, munduari konektatuta dauden espazioak, eta bertan aurkitzen dute legitimazio morala boterea eskuratzeko. Azaldu duenez, jabekuntza eskoletara hurbiltzen diren emakumeak askotarikoak dira, eta bi taldetan banatu daitezke: batetik daude kontzientzia feministarik izan ez dutenak, eta ahalduntze pertsonala lantzen dute hauek gehienbat. Bestetik, ibilbide feminista duten emakumeak daude, eta hauek aurrera egiten dute baita ere ahalduntzean, bereziki ahalduntze kolektiboan. Erronka ahalduntze pertsonaletik kolektibora pasatzea dela adierazi du.\nErantzunik gabe ra(etara) “Ikerketa batek berretsi egin du emakumeen eraldaketa prozesuetan ahalduntze eskolek duten garrantzia”


Domekan oroimen ekitaldia egingo dute gerraren eragina jasan zuten zornotzarrak omentzeko - Zornotza - Anboto.org\nDomekan oroimen ekitaldia egingo dute gerraren eragina jasan zuten zornotzarrak omentzeko\nEkaitz Herrera 2022-05-20 09:46\nZornoza elkarte kulturalak antolatu du ekitaldia. 12:00etan egingo dute, Zelaieta parkean, Alaiak abesbatzak lagunduta\nZornoza kultur elkarteak urteak daramatza gerrako biktimei aitortza egiten, eta aurten ere ekitaldia egingo du Zelaieta parkean. Lore-eskaintza domekan izango da, 12:00etan, eta bertan Aranzadi Zientzia Elkarteko kideak eta Alaiak abesbatzako kideak izango dira. Bestalde, elkarteak gogora ekarri du Gregorio Arrien zenak memoria historikoa lantzeko urteetan egindako lana. Abade eta historia dibulgatzaile kortezubiarrak lotura estua zeukan Zornotzagaz. Bertan bizi zen. 2019ko abenduan hil zen.\nErakusketa Zelaieta zentroan\nZornotzako Udalak prestaturiko beste egitasmo bat Amorebieta/Etxano bonbapean izeneko erakusketa da. Erakusketa Zelaieta zentroan dago ikusgai. Ekainaren 3ra arte dago zabalik. Eta bertan, bonbardaketetan botatako jaurtigaiak, argazkiak eta gudarien jantziak ipini dituzte.\nBestalde, Apaiz kartzela pelikula ikusteko aukera egongo da maiatzaren 31n. Dokumentalean, Zamorako (Espainia) apaiz kartzelan egondako lau abaderen bizipenak kontatzen dira. Tartean, Xabier Amurizaren testigantza. Emankizuna Zornotza Aretoan egingo dute, 20:15ean.\n“Bonbardaketen ostean, Zornotzako zati handi bat gerra-presoek berreraiki zuten”\nE.H./J.G. mai 20 Zornotza\n1931-1945. urteen artean errepresio frankistak eta gerra zibilak Zornotzan izandako eragina liburu bitan jaso du Aitor Pescador historialari bilbot...


Galiziako Xuntak Done Jakue Bidearen ibilbide berri bat sustatuko du itsasoz | Consumer\nGaliziako Xuntak Done Jakue Bidearen ibilbide berri bat sustatuko du itsasoz\nIbilbide honetan, apostoluaren hondakinak Valentziatik Santiagora eramango dira.\nDone Jakue apostoluaren hondakinak Galiziara, Jafatik (Jerusalem) Penintsulara iritsi zirenetik, Valentziako portuan legendak egiten duen lekualdaketa gogorarazten duen ibilbidea Galiziako Xuntaren asmoen arabera, Donejakue ibilbide berria izango da.\nBerrikuntza eta Industria Sailak, Valentziako Camiño Adiskideen Elkartearekin lankidetzan, Done Jakue bide berri bat sustatu nahi du itsasoan barna, eta Irlandako eta Ingalaterrako hegoaldeko beste itsas bide batzuetara zabaldu. “Bide berri bat ireki behar da, xacobeo fenomenoa ez baita lehorrean amaitzen”, esan zuen Rubén Lois Turismoko zuzendari nagusiak.\nEmilio Ruíz idazleak azaldu zuenez, abuztuaren 4tik 15era MIR eskola-ontzi errusiarrean ibiliko dira Apostoluaren hondakinak Compostelaraino “traslatioa” gogoratzeko, “Espainiako eta Galiziako letren zatirik handienaren aukeraketa” bat Valentzia-Santiago itsas ibilbide hori sustatzen. Rosa Regás, Espido Freire, Luisa Castro edo Juan Manuel de Prada dira, besteak beste, kazetari eta erromesekin batera itsasontziaren geletan arituko diren idazleetako batzuk. Azkenik, oinez egingo dituzte 20 kilometroak, eta Santiago katedraletik Galiziako hiriburura iritsiko dira, San Roke eguna ospatzen den egun berean.\nBidaia honetan zehar, literatura- eta kultura-jarduerak egingo dira, Santiagoko apostoluaren hondakinen translatioaren legendarekin zerikusia dutenak. Gainera, ibilaldia egin ondoren, idazle bakoitzak Done Jakue bidearen alderdi guztien eta erromesekin eta gainerako tripulazioarekin izan duen bizipenaren kontakizuna egingo du.\napostolu hondarrak ibilbide itinerario-eu Santiago


Txekiako jakiak prestatzeko ikastaroa eta jantoki soziala, bihar Esklabetan - Krisiaren Seme-alabak Sare Sozialista - Uztarria (Azpeitia)\n2020ko ots. 6a, 12:11\nHilabeteko aurreneko ostiraletan berezia izaten da Esklabetako jantoki soziala, ikastaro batez lagunduta etortzen baita. Azkena, etxeko madalenak egiteko ikastaroa izan zen, eta oraingoan Txekiako jakiak prestatzeko tailerra antolatu du Krisiaren Seme-alabak Sare Sozialistak.\nBihar, ostirala, tailer berezia eskainiko du Azpeitiko bizilaguna den eta Txekian jaio zen herritar batek, 10:00etan hasita. Hark diseinatu du tailerra. Ikastarora bertaratzen diren lagunek Txekiako zopa, patata fratsezak eta Kolatx izeneko postrea prestatzen ikasiko dute.\nIkastaroa amaitutakoan, ostiralero bezala, jantoki soziala izango da Esklabetako 0. solairuan. Bertan, tailerrean prestatutako jakiak dastatuko dituzte. Jantokiko ateak zabalik izaten dira 13:30etik 14:30era.


HUHEZINEMAn Mundukide saria irabazterik nahi? - Mundukide\nHUHEZINEMAn Mundukide saria irabazterik nahi?\nIrekia dago zuen lanak Huhezinemara bidaltzeko epea! otsailaren 18a arte lanak bidaltzeko aukera izango duzue. Animatu eta parte hartu!\n2022ko Mundukide Saria (*): 700€\n“Before I Die” izan da 14. Huhezinemako MDKD Saria\nIker Esteibarlandan zuzendutako film labur dokumental honek Mendebaldeko Afrikako Victoria aintzirara garamatza, non edertasun naturalak talka egiten duen inguruan bizi diren emakume eta neskatoen baldintza izugarriekin. Han, Kenyako lakuko uharte txiki batean, arrantzaleek edozertarako eskubidea dutela uste dute. Bitartean, emakumeek eta neskek isiltasunaren harlauza eraman behar izaten dute. Haurtzaroko oroitzapenetara egindako bidaia intimo batean, neska gazte batek bere istorioa kontatzea erabakiko du, bere zamatik askatu eta itxaropenerako bidea aurkitzeko. Before I Die filmak 700 € irabazi ditu, epaimahiaren iritziz, Justizia soziala eta Giza Eskubideen gaia egokien txertatu izanagatik.


Bizkaiko Bertsolari Txapelketarako sailkapen-faseko saioetariko bat Derion izango da irailean - Derio - 2020-09-24 - Aikor.eus\nBizkaiko Bertsolari Txapelketarako sailkapen-faseko saioetariko bat Derion izango da irailean\nAikor aldizkaria 2020-07-15 09:39\nBizkaiko Bertsolari Txapelketarako sailkapen-fasea maiatzean egitekoa zen, baina COVID-19ak sortutako osasun-alarmaren ondorioz bertan behera utzi zen. Bizkaiko Bertsozale Elkarteak adierazi duenez, sailkapen-fasea irailean izango da. Orotara 60 bertsolarik eman dute izena eta 10 saio egingo dira: saioetariko bat irailaren 24an izango da Derion.\nAurten, aldaketak egongo dira sailkapen-fasearen egituran eta bost egunetan 10 saio jokatuko dira. Hala, egun eta ordu berean saio bi egingo dira herri bitan. Antolatzaileek hurrengo egutegi hau prestatu dute: irailaren 16an, Orozkon eta Lekeition; hilaren 17an, Getxon eta Busturian; hilaren 18an, Markina-Xemeinen eta Berangon; hilaren 23an, Muxikan eta Berrizen; eta hilaren 24an, Zallan eta Derion. Saio guztiak 18:30ean izango dira.\nDerioko saioa Gurea Aretoan egingo da eta bertan bertsolari hauek arituko dira bat-batean: Aissa Intxausti Aburruza (Lekeitio), Eneko Barruetabeña Bilbao (Durango), Iker Apraiz Solaguren (Atxondo), Josune Aramendi Perez (Markina-Xemein), Lurdes Ondaro Mallea (Munitibar) eta Mikel Retolaza Etxebarria (Busturia).\nSailkapen-faseko sarrerak txarteldegian bertan erosi beharko dira, ez baita aurretiaz salduko. Txarteldegia saioa hasi baino ordu erdi lehenago zabalduko da eta sarrerak hiru euro balioko du; hala ere, bazkideek euro bi ordainduko dute eta 16 urtetik beherakoak doan sartu ahalko dira. Faseari buruzko informazioa elkartearen webgunearen bidez (www.bertsozale.eus) eta gizarte-sareen bidez eskura daiteke.\nBestalde, aldaketarik ezean, Bizkaiko Txapelketa urrian hasiko da eta sei kanporaketa, hiru finalaurreko eta finala izango ditu. Kanporaketetara 2016ko finalistak eta 2018ko finalaurrekoetan ibilitako bertsolariak sartuko dira zuzenean; eta finalaurrekoetara, 2018ko finalistak. Kanporaketetako zein finalaurrekoetako saio bakoitzean sei bertsolari arituko dira; finalean, berriz, zortzi bertsolari. Onintza Enbeitak txapela jantzi zuen 2018ko txapelketan, eta buruz burukoa Etxahun Lekue larrabetzuarrarekin jokatu zuen. Malen Amenabar larrabetzuarra Igorreko finalaurrekoan hartu zuen parte eta laugarrena gelditu zen.\nAntolatzaileek txapelketaren talde teknikoaren garrantzia azpimarratu dute eta horretan txorierritarrak ere badaude. Talde antolatzailean, esaterako, Joseba Etxebarria larrabetzuarra dago, eta komunikazio-taldean, Malen Amenabar. Halaber, Leire Etxebarria larrabetzuarra epaile ibiliko da.


Garraioa - Berria.eus\n"Garraioa" bezala etiketatutako albisteen zerrenda\nAHTaren Bergarako lotunerako 145 milioi euro eman ditu Europak\nBilboko Portuko Agintaritzara 14,3 milioi euro bideratuko ditu, «garraio sareak hobetzeko» diru laguntzen barruan.\nEz dute onartu ohiko trenbidea erabiltzeko aukera\nEH Bilduk eta Elkarrekin Podemos-IUk erdibideko zuzenketa bat aurkeztu zuten atzo Eusko Legebiltzarrean, euskal Y-a eta Nafarroako ...\nNafarroako bost errepidetan bidesariak ezarriko zaizkie kamioiei 2024a baino lehen\nSozietate publiko bat eratuko da bidesariak kudeatzeko, eta urtean 45 milioi euro bildu nahi dira. Navarra Sumak izan ezik, alderdi guztiek alde bozkatu dute\nGasteizko tranbia Salburua auzoraino iritsiko da 2023ko udaberrian\nLanek 24,8 milioi euroko aurrekontua dute: %65 Eusko Jaurlaritzak finantzatzen du, eta gainerakoa, Gasteizko Udalak eta Arabako Diputazioak, erdi bana.\n'Euskal Y'-a eta Nafarroako AHTa Gasteizen lotzeko eskatu dute\n2022ko ekainak 11\n«Aberrazio hutsa». Horrela definitu du Marisa de Simon Nafarroako Ezker Batuko parlamentariak euskal Y-aren eta Iruñearen arteko A...\nGarraio publikoa bateratzeaz\nHilean bederatzi euroren truk trenean, autobusean eta metroan bidaiatzeko beta dute alemaniarrek, baina Euskal Herrian oraingoz ez dago horrelako aukerarik. Adituen ustez, eskaintza ona da, baina koordinazioa behar da.\n16 urtetik gorakoentzako gidabaimena bultzatuko dute Hegoaldean\n2022ko ekainak 9\nAzterketak auto transmisio automatikodunekin egitea sustatuko du Espainiako Trafiko Zuzendaritza Orokorrak, eta adinekoak gidabaimena maizago berritzera behartuko ditu\nMadrilek beste 145 milioi euro inbertituko ditu AHTa «Iruñeraino irits dadin»\nBernardo Ziriza Nafarroako Lurralde Kohesioko kontseilariak iragarri du Castejongo trenbide zatia «Europako funtsen bidez» finantzatuko dela\nHilean 9 euro ordainduta, alemaniarrek ia nahi bezala bidaiatu ahalko dute datozen hiru hilabeteetan\nBizitzaren garestitzeari aurre egiteko hartu du neurria Alemaniako Gobernuak. Garraio publiko guztia sartzen da planean, hirien arteko eta ibilbide luzeko trenak izan ezik.\nAdjudikatu dituzte AHTaren plataforma eta Gasteizko sarbidea lotzen dituzten lanak\nIruña Oka (Araba) eta Gasteiz artean igarotzen da zatia. Espainiako Gobernuak Construcciones Sanchez Dominguez Sando enpresari adjudikatu dizkio lanak, 27,5 milioi euroan. Urtebetean amaituta egotea aurreikusi dute.\nHurrengo talka, AHTa\n2022ko maiatzak 31\nGeroa Baik eta Navarra Sumak nahi dute Ezkion egitea 'euskal Y'-arekiko lotura. PSNk dio garrantzitsuena dela «AHTa Nafarroara iristea, ez non lotzen den»\nMadrilek uda baino lehen landuko du Nafarroako AHTaren eta 'euskal Y'-aren arteko lotura\nRaquel Sanchez Garraio, Mugikorasun eta Hiri Agendako ministroaren arabera, A-15 autobideari dagozkion estatuko errepide sareko trazadurak ere konpondu nahi dituzte.\nMugi eta Txik Txak txartelak erabilgarri egonen dira Gipuzkoan eta Ipar Euskal Herrian 2023tik aurrera\nGipuzkoako Garraioaren Lurralde Agintaritzak eta Ipar Euskal Herriko Mugikortasun Sindikatuak hitzarmen bat sinatu dute garraio publikoak uztartzeko, eta udatik aurrera Txik Txak txartela Donostiako autobusetan erabili ahal izango da.\nUGTren baietzak bakea eraman dezake Bilboko portura\nZamaketarien langile batzordearen gehiengoak Bilboestibaren eskaintza onartu du, eta lan hitzarmen berria oso gertu dago. Behin-behineko zamaketariak akordioan nola sartu da lotzeke dagoen azken hari muturra.\n2019an baino %31 bidaiari gutxiago ibili dira Loiun\nLoiuko aireportua 2019ko datuetatik urrun dago: %31 bidaiari gutxiago\nForonda da pandemia aurreko datuak hobetu dituen bakarra, eta Noainek baino bidaiari gehiago izan ditu.\nBilbo-Getxo bulebarra 2024rako egingo du diputazioak\n2022ko maiatzak 7\nBi udalerriak lotuko ditu itsasadarraren ertzetik. 6,8 kilometro luze izango da, eta hiru bide izango ditu: bat oinezkoentzat, bat bizikletentzat eta beste bat ibilgailuentzat. Trafikoa moteltzeko neurriak hartuko dira.\nA-15 autobidea asteburu osoan egongo da itxita\n2022ko maiatzak 4\nGipuzkoa eta Nafarroa artean bidaiatu behar duten ibilgailu astunei N-1 errepidea erabiltzeko gomendatu diete, ezingo baitute Tolosa eta Lekunberri arteko errepidea erabili. Igande gauean irekiko dute autobidea eta Belabietako tunela.\nAutobideak eta bihurguneak\nHiru hamarkada igaro dira Gipuzkoako Foru Aldundiak Gipuzkoaren eta Nafarroaren arteko autobidearen behin betiko ibilbidea onartu zuenetik. Akordio hark bukaera eman zion sei urteko gatazka gordin bati; azpiegitura baten inguruko desadostasuna baino askoz gehiago izan zen hura.


Vitus Bering - Wikipedia, entziklopedia askea.\nVitus Bering (Horsens, 1681eko abuztuaren 5a - Bering uhartea, Kamtxatkatik hurbil, 1741eko abenduaren 19a) daniar itsasgizon eta esploratzailea izan zen. Errusiako armadaren zerbitzura, Siberia eta Alaskako itsasaldeak esploratu eta Beringeko itsasartea aurkitu zuen.\nHorsens, 1681eko abuztuaren 5a\nBering uhartea, 1741eko abenduaren 8a (juliotar egutegia) (60 urte)\nVitus Bering (en) (granduncle (en) )\nesploratzailea, hidrografoa, itsas ofiziala eta itsasturia\nVitus Bering Danimarkako Horsens hirian jaio zen. Oso gazte zela Indietara bidaia bat egin ondoren, 1703an batu zen Errusiako itsasarmadara. Itsaso Baltikoko ontziterian aritu zen Iparraldeko Gerra Handian. 1710-1712 bitartean, Azoveko itsasora igorri zuten, eta Turkiaren aurkako gerran parte hartu zuen. 1713an, Anna Christina Pülse Kareliako merkatari baten alabarekin ezkondu zen. 1715ean egindako bisita labur bat izan ezik, Bering ez zen itzuli sorterrira. Handik aurrera, errusiarrak Siberian egiten ari ziren aurrerakadak eraginda, Asiako ipar kostaren esplorazioari ekin zion buru-belarri.\n1725-1728 bitartean, Petri Handiaren aginduz, Kamtxatkarako lehen espedizioa gidatu zuen, Ipar Amerika eta Siberia loturik ote zeuden jakitearren. 1725eko martxoan San Petersburgotik abiatu eta lehorrez, Tobolsk, Irkutsk eta Jakutsken barrena, Okhotskera iritsi ziren bi urteren buruan. Han eraiki zuten itsasontzian Okhotskeko itsasoa gurutzatu eta Kamtxatkara heldu ziren. Bertan San Gabriel (errusieraz: Sviatoi Gavriil) izeneko beste itsasontzi bat egin eta 1728ko uztailaren 25ean itsasoratu ziren. Iparralderantz itsastatuz, abuztuaren 21ean San Laurendi uhartea aurkitu zuten, eta Semion Dezhniovek deskribatuak zituen Diomedes uharteak geroago. Asiako itsasaldeko lurra ikusteari utzi zionean, Asia eta Amerika loturik ez zeudela atera zuen ondorioz Beringek. Itzulerako bidaian, Siberian zeharreko ibilbide luzeak gaixotu egin zuen, eta espedizioan lagundu zioten semeetatik bost hil ziren. 1730eko udan iritsi zen San Petersburgora, baina almirantegoko funtzionarioen kritikak jaso zituen, Ipar Amerikako itsasaldea ikusi gabe itzuli zelako.\nBeringen bigarren bidaia eta Komandorski uharteen aurkikuntza irudikatzen dituen 1966ko sobietar zigilua.\n1730ean tronura igoa zen Ana enperatrizak Bering jarri zuen Siberia eta Kamtxatkako itsasaldea esploratzeko beste espedizio baten buruan. Iparraldeko Espedizio Handia deitutakoa (1733-1743) ordura arte munduan egindako abentura zientifikorik handiena izan zen. Ehunka lagunek (soldaduak, marinelak, zurginak, itsas armadako ofizialak, zientzilariak), horietako asko beren familiekin, lau urteko ibilaldia egin behar izan zuten Siberian barrena, Kamtxatkako penintsulara heltzeko. Bering, 1735an Okhotskera iritsirik, bi itsasontzi eraikitzen hasi zen Makar Rogatxev eta Andrei Kozmin ontzigileen laguntzaz: San Petri (errusieraz: Sviatoi Piotr) eta San Paulo (errusieraz: Sviatoi Pavel). Bakoitzak 14 kanoi eta 76 lagunentzako lekua zituen. Beringen taldeak hiru urtez jardun zuen ontzien eraikuntzan.\n1739an, Beringek Ivan Jelagin bidali zuen Kamtxatkako ekialdeko itsasbazterra esploratzera. Petropavlovsk basea eraiki zuen bertan, eta handik abiatu ziren bi itsasontziak, 1741eko ekainaren 4an, Ipar Amerikako itsasalderantz. Ekainaren 20an, laino handiaren erruz, itsasontziak banandu egin ziren. Aleksei Txirikov buru zuen San Paulo, Alexander uhartedia (Alaska) begiztatu ostean, Petropavlovskera itzuli zen. Bering, berriz, Alaskaren hegoaldeko itsasaldean dagoen Kaiak uharteraino heldu zen. Eskifaia gaixoturik zegoenez gero, berehala partitu ziren Kamtxatkarantz. Baina, aurrera jarraitu ezinik, Komandorski uharteetan babestu behar izan zuten, eta han hil zen Vitus Bering, abenduaren 19an, eskorbutoak jota. Eskorbuto eta goseak eskifaiako beste 29 lagun hil zituzten negu hartan. Bizirik iraun zutenak 1742ko abuztuaren 26an iritsi ziren Petropavlovskera .\nBeringen lana ez zen onartua izan denbora luzean, James Cookek eskualde hartara egin zuen hirugarren bidaian (1776–79) haren aurkikuntzak egiazkoak zirela frogatu zuen arte. Gaur egun, Beringeko itsasartea, Bering uhartea eta Bering itsasoak daniar esploratzaile handiaren izena daramate.\n↑ a b Vitus Bering Global.britannica.com\n↑ a b c d e Aleksey MALYSHEV: Vitus Bering Russiapedia.rt.com\n↑ «The Russian Great Northern Expedition, 1733-1743» Ageofex.marinersmuseum.org\nWikimedia Commonsen badira fitxategi gehiago, gai hau dutenak: Vitus Bering\nAzken aldaketa 14 abuztua 2021(e)an, 10:47(e)tan\nOrriaren azken aldaketa: 14 abuztua 2021, 10:47.


Liburu ederrak zure eskura, berbaldi oparoen ate! Books we want to share with you as a bridge to start a good chat! Libroj vi povas peti al ni. Poste oni povas kafetumi kaj babili kune! eleder.aurtenetxe@gmail.com\nLiburua eskuratu gura? BM31ko liburu guztien modura, mezu bat hona idatzita, zure esku izango duzu hau ere.\nwww.burumapak.blogspot.com (eus) www.in-fluyendo.blogspot.com (esp) www.flowandshow.blogspot.com\nPosted by BM31 at 04:00 No comments:\nLabels: bizipoza, bizitza, Brené Brown, inperfekzioa, lana, oreka\nsurfa eta yoga konbinatzen ditu Eoin Finn-en proposamenak,...\nPosted by BM31 at 02:50 No comments:\nLabels: aukerak, bizipoza, blissology, BM31, Eoin Finn, fitxak, liburuak, sormena, surf, yoga\nUnai handia pasa zan gure txokotik eta BM31 lliburuetako pieza eder bat eskatu oskun aholku... goiko horixe eroan auen, beragaz izan ohi dogun solasaldi aberats, umore-tantaz jositako horietako baten ostean.... eta berari eskatu dotsegu liburu itzel honen inguruko zeozer jarri daien... laster osoago.\nLiburua eskuratu gura? mezu bat hona idatzita, zure esku izango duzu. eta gero, gura baduzu, iruzkinen bat gehitu honetan blog honetan edo kafe bat hartuko dugu liburuaren aitxakitan!\nPosted by BM31 at 02:22 No comments:\nLabels: bizipoza, bizitza, BM31, denbora, fitxak, gizartea, John de Graaf, lana, liburuak, PARADIGMAK, sormena\nPosted by BM31 at 03:01 No comments:\nLabels: BM31, Brian Sutton-Smith, fitxak, jolasa, liburuak, sormena\nPeggy Holman (http://peggyholman.com) Berlinen ikusi genuen 2010eko munduko espazio irekiari buruzko topaketan. Liburua idazten ari zela. Eta laster atera zuen, eta NAUTILUS saria ere jaso du duela hilabete batzuk.\nPosted by BM31 at 04:37 No comments:\nLabels: aitzindaritza, antolakundeak, autoraketa, BM31, emergentzia, fitxak, gizartea, liburuak, Peggy Holman\nAdam Kahane-en (http://reospartners.com) liburu ezin interesgarriagoa. Gizarte eraldaketarako teoria eta praktika.\nPaul Tillich -en (teologo, filosofo protestantea) definizioak hartzen ditu Kahane...\nBoterea: bizi den orok ahalik eta zabalen eta indartsuen errealizatzeko, hazteko duen grina\nMaitasuna: banandutako aleek batzeko duten grina.\nPosted by BM31 at 03:48 No comments:\nLabels: Adam Kahane, autoeraketa\nNew York Times-en liburu salduenen zerrendakoa, Christopher Ryan eta Cacilda Jethák (http://www.sexatdawn.com) ikerketa trinkoa egin eta liburu puska atera dute gure artean eta pentsamoldean nagusi den baina hainbeste arazo eragiten dituzten harreman itxiak kolokan jarriz.\nEgia ote emeek euren segurtasuna bermatuko lukeen arraren bila eta arrek aita izate segurua bermatuko lieketen emeen alde egin izan dutela nagusiki?\nEgia ote harreman monogamiko itxia dela jendarteko harmonia eta eboluzioa bermattzen duen eredu bakarra?\nZer jakin dezakegu horretaz guztiaz gaurko herri indigenak, historia eta bestelako bizidunak aztertuz gero?\nUrritasuna eta lehia ala ugaritasuna eta eskuzabaltasuna eta konpartitzea?\nZer pentsa emango diote gaiaz kurioso denari, baina baita ere, kontu hauetan guztiz eszeptikoa denari ere. Geroan gizarte armoniatsuagoa izango badugu, gai honetan ere eraldaketa handia dator hurrengo hamarkadetan, baietz! Eta lasai hartu kontua, denok gara eta bonoboen lehengusu :-)!\nPosted by BM31 at 01:51 No comments:\nLabels: antropologia, fitxak, gizartea, harremanak, hezkuntza, komunitatea, liburuak, PARADIGMAK, sexualitatea\nFLOW & SHOW (eng.)\nliburuak (34) BM31 (29) fitxak (29) etxean (10) sormena (10) autoeraketa (7) PARADIGMAK (5) auto-laguntza (5) bizitza (5) lana (5) zientzia (5) bizipoza (4) gizartea (3) hezkuntza (3) kudeaketa (3) lana. bizitza (3) Espazio Irekia (2) INPROBISAZIOA (2) antolaketa (2) elkarrizketa (2) gidaritza (2) harremanak (2) izpiritua (2) jasangarritasuna (2) zoriontasuna (2) Adam Kahane (1) BHI (1) BORTOFT (1) BROWN (1) BUNGAY STANIER (1) BYRON KATIE (1) Bateson (1) Brené Brown (1) Brian Sutton-Smith (1) CHRISTENSEN (1) Campbell (1) DRUCKER (1) Dilts (1) Ehrenfeld (1) Eoin Finn (1) Erickson (1) FEYNMAN (1) FOERSTER (1) GOETHE (1) GOLEMAN (1) GRAY (1) GUILLEBEAU (1) Gilligan (1) HERMANSON (1) HORN (1) HUNT (1) IREKIA (1) Improv Wisdom (1) JARRERAK (1) JOHN (1) John de Graaf (1) KOOMEY (1) KREUZ (1) LEIGHTON (1) Lan Ekintza (1) MACANUFO (1) MICHALKO (1) Nazio Batuak (1) Peggy Holman (1) ROBERT MULLER (1) ROSENSTEIN (1) RYAN MADSON (1) SELIGMAN (1) Scharmer (1) TREBAKUNTZA (1) Tao Te Ching (1) The Work (1) Toni Krasnic (1) WHEATLEY (1) WHYTE (1) Wendy-o-Matik (1) adimena (1) aitzindaritza (1) anabasa (1) antolakundeak (1) antropologia (1) antzerkia (1) arriskua (1) aukerak (1) aurkezpena (1) autoraketa (1) berrikuntza (1) berrrikuntza (1) bidaia (1) bideoak (1) bizia (1) blissology (1) bokazioa (1) boomerang (1) buru-mapak (1) denbora (1) ekologia (1) ekonomia (1) emergentzia (1) ezagutza (1) fazilitazioa (1) fisika (1) galderak (1) harmonia (1) heoria (1) identitatea (1) ikasketa (1) ikastea (1) inperfekzioa (1) irakurtzea (1) izaera (1) joasak (1) jolasa (1) kokapena (1) komunitatea (1) manifestua (1) natura (1) ordena (1) oreka (1) osotasuna (1) parte hartzea (1) poiliamory (1) problem solving (1) psikologia (1) sexualitatea (1) sistemen teoria (1) sormen-teknikak (1) surf (1) umorea (1) unjobbing (1) yoga (1) zientzia berriak (1)\nTHE GIFTS OF IMPERFECTION (Let go of who you think...\nEman izena ;-)!


980/2020 EBAZPENA, urriaren 26koa, Osasunbidea-Nafarroako Osasun Zerbitzuko zuzendari kudeatzaileak emana, zeinaren bidez atzemandako akats bat zuzentzen baita Osasunbidea-Nafarroako Osasun Zerbitzuko zuzendari kudeatzailearen urriaren 16ko 929/2020 Ebazpenean. Ebazpen horren bidez xedatu zen zer diru kopuru ordaintzen ahalko diren, gehienez, Osasunbidea-Nafarroako Osasun Zerbitzuko erakunde sindikalen funtzionamendu gastuak konpentsatzeko, 2019ko abendutik 2020ko azarora bitarte.\nHala ezartzen baitu bere 109. artikuluan Administrazio Publikoen Administrazio Prozedura Erkideari buruzko urriaren 1eko 39/2015 Legeak, “administrazio publikoek edozein unetan zuzendu ditzakete, ofizioz edo interesdunek eskaturik, beren egintzetako oker materialak, egitezkoak edo aritmetikoak”.\nBestalde, hala ezartzen baitu bere 125. artikuluan Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legeak, “egintza edo xedapena eman duen organoari egokituko zaio errebokatzea kargak ezartzen dituzten egintzak edo pertsonen kalterako diren egintzak, eta zuzentzea administrazio-egintza eta -xedapenenetan egiten diren akats material, aritmetiko eta egitatezkoak”.\nIdazketa akats bat atzeman denez sindikatuetako baten IFKn, Osasunbidea-Nafarroako Osasun Zerbitzuko zuzendari kudeatzailearen urriaren 16ko 929/2020 Ebazpenaren 2. puntuan (ebazpen horren bidez xedatu zen zer diru kopuru ordaintzen ahalko diren, gehienez, Osasunbidea-Nafarroako Osasun Zerbitzuko erakunde sindikalen funtzionamendu gastuak konpentsatzeko, 2019ko abendutik 2020ko azarora bitarte), bidezkoa da hori zuzentzea.\n1. Jarraian adierazten den bezala zuzentzea Osasunbidea-Nafarroako Osasun Zerbitzuko zuzendari kudeatzaileak urriaren 16an emandako 929/2020 Ebazpenean atzemandako akatsa (ebazpen horren bidez xedatu zen zer diru kopuru ordaintzen ahalko diren, gehienez, Osasunbidea-Nafarroako Osasun Zerbitzuko erakunde sindikalen funtzionamendu gastuak konpentsatzeko, 2019ko abendutik 2020ko azarora bitarte):\n“2. Behean zehazten diren gehieneko diru kopuruak xedatzea erakunde sindikal bakoitzarentzat, izandako funtzionamendu gastuen konpentsazio gisa. Diru hori erakunde sindikal bakoitzak Osasunbidea-Nafarroako Osasun Zerbitzuan egindako azkeneko hauteskunde sindikaletan lortutako botoen arabera kalkulatu da.\n3. Ebazpen hau igortzea, behar diren ondorioak izan ditzan, Osasun Departamentuan dagoen kontu-hartzaile delegatuari, Osasunbidea-Nafarroako Osasun Zerbitzuko Profesionalen Zuzendaritzara, Langileriaren eta Lan Harremanen Zuzendariordetzara eta Aurrekontu eta Kontabilitate Zerbitzura, eta interesdunei jakinaraztea, adierazita ebazpen honek ez duela administrazio bidea amaitzen, eta haren kontra gora jotzeko errekurtsoa jar daitekeela, Nafarroako Gobernuko Osasuneko kontseilariari zuzendua, ebazpena Nafarroako Aldizkari Ofizialean argitaratu eta biharamunetik hasita hilabeteko epean, bat etorriz Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legearen 126.1 c) eta 126.3 artikuluekin eta erabiliz Lehendakaritzako, Berdintasuneko, Funtzio Publikoko eta Barneko kontseilariaren abuztuaren 23ko 118/2019 Foru Aginduaren bidez egindako eskuordetza.\nIruñean, 2020ko urriaren 26an.–Osasunbidea-Nafarroako Osasun Zerbitzuko zuzendari kudeatzailea, Gregorio Achutegui Basagoiti.\nIragarkiaren kodea: F2012526


Gene-informazioa, denon onurarako? - Zientzia Kaiera\nCOVID-19 gaixotasunaren pandemian argi ikusi dugu zeinen garrantzitsua den SARS-CoV-2 birusaren aldaeren zainketa. Zainketa hori gauzatzeko, ezinbesteko da birusen genoma sekuentziatzea eta sekuentzia horiek komunitate zientifikoan zabaltzea. Hala, toki bakoitzean zirkulazioan dauden birusaren aldaerak ezagutu daitezke eta kezkagarriak izan daitezkeen aldaeren kontrola areagotu. Baina oro ez da urre.\nGene-informazioa eskuragarri jarri ohi da datu-base publikoetan. Zientzia-artikulu baten baitan gene-informazio berria sortzen denean, zientzia-aldizkariek gene-informazio hori modu publikoan jartzea eskatu ohi dute artikulua argitaratzeko. Hala, zientzia-komunitateak ikuska dezake gene-informazio hori eta berrerabili lan berriak egiteko. SARS-CoV-2 birusaren gene-informazioaren kasuan, zientzia-artikuluak argitaratu baino lehenago eskuragarri jarri dira, pandemiaren ezagutzan arinago sakontzeko. Baina prozedura horrek arazoak izan ditu.\n1. irudia: Gene-informazioa datu-baseetan gordetzen da (Argazkia: ColossusCloud – Pixabay lizentziapean. Iturria: pixabay.com)\nCOVID-19 gaixotasunean positibo eman duten pertsonen birusak sekuentziatu dira, baina herrialde guztiek ez dute modu berdinean egin. GISAID datu-basea izan da SARS-CoV-2 birusaren sekuentzia horiek partekatzeko biderik erabiliena. Datu-base hori 2008. urtean sortu zen gripearen birusaren sekuentziak bidezkoa den modu batean partekatzeko; eta bermatzeko dagokien aitortza emango zitzaiela sekuentzia horiek sortzen dituzten ikertzaileei eta zentroei. GISAIDeko datuak erabili ahal izateko, izena eman behar da bertan eta hitzeman egiten da datuei bidezko erabilera emango zaiela, GISAIDeko gidalerroak jarraituta. COVID-19aren pandemiari aurre egiteko, GISAID datu-baseak aukera eman zuen SARS-CoV-2 birusaren sekuentzien gordailu izateko eta gene-datu horietan oinarrituta analisiak egiteko.\nGISAID datu-basean biltzen diren sekuentziak berebizikoak bilakatu dira COVID-19 birusaren aldaeren zainketa egiteko. Bertan COVID-19 birusaren 1,5 milioi sekuentzia gordetzen dira, baina herrialde guztiek ez dute informazioa modu berean bidali. Ezberdintasun horren oinarria da herrialde bakoitzean ez direla berdinak izan jarritako baliabideak eta pandemiari aurre egiteko hartutako neurriak. Adibidez, sekuentzien %45 Erresuma Batuak bidali ditu eta %7 Danimarkak. Horrez gain, esan behar da herrialde batzuk kasu gutxiago izan dituztenez, sekuentzia gutxiago bidaltzeko aukera izan dutela baina kasuen ehuneko handi bat direla. Adibidez, Australiak izan dituen kasuen %58ren sekuentziak bidali ditu, eta Zeelanda Berriak %48. Desberdintasun hauek zailtzen dute munduko eskualde batzuetan zirkulazioan dauden birusak zeintzuk diren jakitea eta, ondorioz, aldaera berrien zaintza.\n2. irudia: Txertoak garatzeko, birusen gene-informazioa erabiltzen da (Argazkia: whitesession – Pixabay lizentziapean. Iturria: pixabay.com)\nAipatutako mugak direla eta, gero eta ikertzaile gehiagok esaten dute SARS-CoV-2 birusaren gene-informazioa inolako baldintzarik ez duten datu-baseetan partekatu beharko litzatekeela. Horrela, ahalbidetu egingo litzateke datuen analisi konplexuak egitea eta emaitza baliagarriak arinago lortzea. Bestalde, SARS-CoV-2 birusaren sekuentzien eskuragarritasuna errazteko, 800 ikertzaile inguruk sinatutako gutun batean eskatzen da gene-informazio hori domeinu publikoan jartzea. Ikertzaile horien %99 Europako, AEBko eta Kanadako ikertzaileak dira. Baina, zer iritzi dute hainbeste baliabiderik ez duten herrialdeetako ikertzaileek?\nChristian Happi-k –Nigerian kokatutako Genomikarako eta Gaixotasun Infekziosoetarako Afrikako Bikaintasun Zentroko mikrobiologoak– adibide argi bat ematen digu “Imajinatu afrikarrak lan ta lan egiten datu-base bat elikatzeko, zeina erabiltzen den txertoak egiteko edo eguneratzeko, eta gero txertoetara sarbiderik ez izatea. Etsigarria da.” Baliabideak mugatuak izanda eta aitortzarik lortzen ez badute, beren lanak ez die onurarik sortzen. Horregatik, lasaitasuna ematen die GISAID datu-basearen funtzionamenduak. Nnaemeka Ndodo-k –Nigeriako Gaixotasunen Kontrolerako Zentroko bioingeniaritza molekularrerako adituak– eta bere lankideek egun osoan zehar egiten dute lan birusaren sekuentziak lortzeko eta gauez GISAIDera igotzen dituzte. Horrela egunero. Ndodo-ren kezka da sortzen dituzten datuak mugarik gabe eskuragarri jartzen badituzte, baliabide gehiago dituzten ikertzaileek datu horiek erabili ditzaketela eta zientzia-aldizkari garrantzitsuetan analisiak argitaratu edo teknologiak patentatu, datu-biltzaileek inolako onura eta aitortzarik jaso gabe. Nolabait, GISAIDen ereduak bermatu egiten ditu baliabide gutxi dituzten laborategien aitortza eta parte-hartzea, babestu egiten du egin duten lana.\nGene-datuen partekatzeari buruzko kezka aspalditik datorren auzia da. Hego Afrikako IOL agerkarian editorial anonimo batek deskribatzen duen bezala, “zientzia-komunitatea aspalditik blaituta dago mentalitate neokolonial batekin”. Afrikarren kezkei oinarri ematen die 2014 eta 2016 urteen artean Ginean gertatutako Ebolaren agerraldian jazotakoak. Garai hartan, Afrikako ikertzaileek lortu zituzten laginak Gineatik kanpo bidali ziren; eta lagin horiek erabilita argitaratu ziren zientzia-artikuluen eta lortu ziren patente gehienen egileak herrialde aberatsetakoak izan ziren. Bitartean, Gineako laborategiek ez zuten lan horretatik onurarik jaso eta gaur egun ez dute gaitasunik laginak sekuentziatzeko.\n3. irudia: SARS-CoV-2 birusaren aldaeren zaintza beharrezkoa da pandemiari aurre egiteko (Argazkia: OliverKepka – Pixabay lizentziapean. Iturria: pixabay.com)\nAuzi garrantzitsua da SARS-CoV-2 birusaren gene-informazioa non gordetzen den. Birusaren aldaeren zaintza eraginkorra izan dadin, beharrezkoa da baliabide mugatuak dituzten herrialdeetako ikertzaileak prest egotea gene-informazioa partekatzeko. Txertaketa-prozesuaren onurak jaso ez dituztenez, gerta liteke birusaren aldaera kezkagarriak herrialde horietan agertzea. Ondorioz, herrialde horietan dauden birusen sekuentziak beharrezkoak izango dira pandemiaren zaintza eraginkor bat egiteko. Horretarako, herrialde horiek baliabideak izatea bezain garrantzitsua da beren lana aitortzea.\nAurreko batean azaldu genuen gizatalde guztiek ez dituztela gene-informazioaren onurak modu berean jaso. Orduan gizakion gene-informazioaz ari ginen, baina argi dago joera orokorra dela, bai edozein gene-informazio eskuratzeko, bai edozein gene-informazio erabiltzeko. Herrialde batzuek onura gehiago lortzen dituzte gene-informaziotik beste batzuek baino eta denon ardura izan beharko luke herrialde guztiek gene-informazioaren onurak modu bidezko batean jasotzeak.\nCyranoski, D. (2021). Alarming COVID variants show vital role of genomic surveillance. Nature, 589, 337-338. DOI: https://doi.org/10.1038/d41586-021-00065-4\nMaxmen, A. (2021). Why some researchers oppose unrestricted sharing of coronavirus genome data. Nature, 593, 176-177. DOI: https://doi.org/10.1038/d41586-021-01194-6\nArgitalpen-data: 2021/06/02 · Atala: COVID19, Kolaborazioak\nKoldo Garcia 2020. urtea bukatzear da eta, inolako zalantza-izpirik gabe, urte honetako zientzia-berria izan da SARS-CoV-2 birusak eragin duen pandemia […]\n[…] 2021/06/02 Gene-informazioa, denon onurarako? […]


HEZKIDETZAN ESKU HARTZEN talde-bloga: Aurkezpena. ALASNE GURIDI\nNi Alasne naiz , oñatiarra eta Bergarako San Martin Agirre ikastetxean lan egiten dut irakasle gisa.\nIkastaro honetarako nire lankide batek eman zuen izena, baina azkenego momentuan ezin egin izango zuela eta niri eskeini zidaten. Egia esan, ezuztean harrapatu ninduen baina argi dagoena da hezkidetzan oraindik asko dagoela egiteko eta egin beharra dagoela , beraz aurrera, esan nuen.\nNire ezaugarri onei buruz, ondo ezagutzen nautenek diote pazientzia handikoa naizela eta entzuten dakidala eta txarra edo hobetzeko, berriz, lotsatia naizela .\nKoloreari buruz, berriz, esango nuke momentuaren eta egoeraren arabera kolore bat edo bestea aukeratuko nukeela.\nIkastaro honetan espero dut hezkidetzan esku hartzeko estrategia desberdinak, proiektuak … ezagutu eta ikastea gero arlo profesionalean zein pertsonalean aurrera eramateko. Esan behar dut baita ere ikastaro birtualen mundu honetan berria naizela eta horretan zer ikasi ere badudala.\nETIKETAK #Alasne, Aurkezpena


14 albistea TaLRC | euskalpen\nPetra Elser eta Maria Colera Bartzelonan egon dira PEN Internationaleko Hizkuntza-Eskubideen eta Itzulpengintza Batzordearen bileran eta bertan eztabaidatu da Itzulpengintzari eta itzultzaileei buruzko Quebec-eko adierazpenaren zirriborroa.\nPEN Internationaleko Hizkuntza-Eskubideen eta Itzulpengintza Batzordearen bilera izan da Bartzelonan, Sant Jordi liburu azokarekin batera, apirilaren 21etik 23ra. PEN Català-k antolatu du, 2008an batzorde horren ardura hartu zuenetik egin izan duen legez (Josep Maria Terricabras izan zen arduradun 2014 arte, eta Simona Škrabec da orain).\nUrte garrantzitsua da aurtengoa batzorde honentzat, Itzulpengintzari eta itzultzaileei buruzko manifestua onartzeko helburua baitauka. Quebec-eko adierazpena izango du dokumentuak, Ipar Amerikako hiri horretan urrian egingo den PEN kongresuan onartzea espero baita. Adierazpenaren zirriborroa osatuta dago, eta Bartzelonako bilera hau izan da testua eztabaidatzeko leku garrantzitsuena.\nGaiak Euskal Herrian, euskaran eta euskal kulturan eta literaturan duen garrantziaz jabetuta, Euskal PENek EIZIEra (Euskal Itzultzaile, Zuzentzaile eta Interpreteen Elkartea) jo du, Quebec-eko adierazpenera begira elkarlanean aritzeko. Horri esker, Petra Elser eta Maria Colera itzultzaileak izan dira Bartzelonan egunotan adierazpen garrantzitsu horri gure ekarpenak egiteko.\nApirilaren 21eko irekiera ekitaldiaren ostean, 22an eta 23an izan dira bilera nagusiak. Asteazkenean datozen hiletako egitasmoez eztabaidatu ondoren, bi mahai-inguru interesgarri izan dira: Hitz idatzia eta Ahozkotasuna izenekoan parte hartu du Petra Elserek, PEN Esloveniako Marjan Strojan eta SIL elkarteko Dave Pearsonekin batera. Ostegun goizean Quebec-eko adierazpenaren eztabaida saioa egon da, eta Sant Jordi eguneko harrera izan dute PENkideek.\nLehen ere, 2011n Hizkuntza-Eskubideei buruzko Gironako manifestuan parte hartze zuzena izan zuen Euskal PENek, eta Kontseiluarekin elkarlanean ari izan gara eremu horretan. Hemen duzue irakurgai, euskaraz eta ingelesez.\nInformazio zehatzago, eta jardunaldiaren programa osoa, katalanez eta ingelesez, PEN Català-ko webgunean.


Kaixo, mundu guztiari helarazten diogu gure azken produktua: Ocean Rocking Horse. gure abantaila segurua da, baina emozio-eskatzaileek ezaguna da; haurrek salto egin dezakete batetik bestera. Bere kalitatea oso ona da, PE egindakoa. Zure herrialdean ezaguna izango dela uste dut. Xehetasun gehiago nahi izanez gero, hona jo dezakezu ...


Elektrizitate-sare digitalak - Basque industry\nSareak digitalizatu eta teknologia berriak txertatzea ezinbestekoa da trantsizio energetikoaren egungo testuinguruan: energia berriztagarrien eskala handiko integrazioa horniketaren eraginkortasuna eta segurtasuna arriskuan jarri gabe, eskaria kudeatzeko gaitasuna duten eragile berrien sarrera (“prosumers”, agregatzaileak eta energia-komunitateak, besteak beste), biltegiratze eta birkarga sistemak, etab.\nDigitalizazioa funtsezko joera da elektrizitate sektorean diharduten enpresentzat, bereziki ETEentzat, eta gero eta adimen handiagoa duten soluzio teknologikoak eta balio erantsi handiko zerbitzuak eskaintzera behartzen ditu sare-eredu banatuago, digitalizatuago eta deskarbonizatuagorako trantsizioa errazteko. Datorren hamarkadan sareak digitalizatzeko aurreikusi diren inbertsioen inpaktuak sektore honetako enpresen lehiakortasuna eta enpleguaren sorrera nabarmen hobetzen lagunduko du.\nBasque Digital Innovation Hub-eko Elektrizitate-Sare Digitalen Nodotik, arlo honetan gaitasunak dituzten eragile zientifiko-teknologiko nagusiek lankidetzan dihardute, elektrizitate sektoreko ETEen beharretara egokitutako ahalik eta zerbitzurik onena elkarrekin eskaini eta digitalizazioaren arloan dituzten erronketan lagundu ahal izateko.\nElektrizitate-sareetarako produktuak baliozkotzea (HW/SW)\tSarearen eragiketa optimoa eta eskariaren kudeaketa\tSorkuntza banatuaren eta biltegiratzearen integrazioa. Mikrosareak\tElektrizitate-azpiegituretarako murgiltze-sistemak eta biki digitala\tZibersegurtasuna elektrizitate-sareetan\nElektrizitate-sareetarako produktuak baliozkotzea (HW/SW)\nElektrizitate-sareetarako produktu eta zerbitzuetan teknologia digitalak txertatu ahal izateko, horien saiakuntza eta baliozkotzea erraz ditzaketen azpiegitura eta tresna espezifikoak erabili behar dira, trebatutako profesionalen laguntzaz gain. Soluzio bakoitzaren tipologia eta ezaugarrien arabera, hainbat instalazio eta tresna erabilgarri daude teknologiaren bideragarritasuna aztertu eta frogatzeko.\nSarearen eragiketa optimoa eta eskariaren kudeaketa\nElektrizitate-sareetan gertatzen ari den sentsorikaren eta smart meters bezalako osagaien integrazio gero eta handiagoak sorrarazitako datu-bolumen handiak behar bezala aztertu eta prozesatu behar dira banaketa-sareen eragiketa optimizatzen nahiz era askotako egoeretara egokitutako energia-eskaera eraginkortasunez kudeatzen lagun dezakeen informazio erabilgarria atera ahal izateko. Egun erabilgarri dauden tresna eta saiakuntza-inguruneei esker, sareko eragiketarako eta hainbat erabileratako eraikin eta azpiegituren energia-kudeaketarako soluzio digitalak gara daitezke.\nSorkuntza banatuaren eta biltegiratzearen integrazioa. Mikrosareak\nTrantsizio energetikoaren arloko helburuak lortzeko, nabarmen handitu behar da sorkuntza berriztagarria mix energetikoan. Baliabide berriztagarrien aldakortasun handiari eta kudeaketaren konplexutasunari erreparatuta, malgutasun handiagoa eskatzen zaio sistemari, eta hau biltegiratze-sistemak eta mikrosareak txertatuz lortzen da. Egun erabilgarri dauden tresnei esker, sorkuntza banatuak sarean duen inpaktua aztertu, eragiketa arloko estrategia egokiak zehaztu, eta egoera bakoitzera egokitutako biltegiratze-sistemak eta energia-kudeaketa diseina daitezke.\nElektrizitate-azpiegituretarako murgiltze-sistemak eta biki digitala\nErrealitate Birtuala, Errealitate Areagotua eta antzeko teknologiak elektrizitate-sareen eremuan txertatzeak eta biki digitalak (digital twin) garatzeak zenbait prozesu eta jardunbide modu eraginkorragoan gauzatzeko aukera ematen dute eragiketa eta mantentze-lanen arloan. Egun erabilgarri dauden ingurune eta tresnei esker, errazagoa da teknologia horietara hurbiltzea, kontzeptu eta erabilera-kasu berriak ebaluatzea eta lotutako negozio-aukerak identifikatzea.\nSare adimendunen hedapenak hobekuntza nabarmenak ekarri ditu elektrizitate-sistemaren kontrolean, honen fidagarritasuna, segurtasuna eta eraginkortasuna areagotuz. Hala ere, komunikazio-sareen eta informazio-sistemen berezko ahuleziak elektrizitate-azpiegiturei zibererasoak egiteko erabil daitezke. Egun erabilgarri dauden tresnei esker, sareko ekipo eta sistemen kalte-arriskua ebaluatu eta aktibo horien segurtasun-maila hobetzeko soluzioak gara daitezke.


Babestutako etxebizitzen bigarren faseko zozketarako onartuen eta baztertuen behin-behineko zerrendak argitaratu ditu Azpeitiko Udalak - Urola Kostako Hitza : Urola Kostako Hitza\nBabestutako etxebizitzen bigarren faseko zozketarako onartuen eta baztertuen behin-behineko zerrendak argitaratu ditu Azpeitiko Udalak\nAlegazioak aurkezteko epea martxoaren 20ra arte egongo da zabalik, eta zozketa apirilaren hasieran egitea aurreikusten du Azpeitiko Udalak. Esklabak-Iturtzulo eremuan babes ofizialeko 39 etxebizitza eta udal sustapeneko 28 etxebizitza zozkatuko dituzte lehen fasean. Babestutako etxebizitzen zozketarako 199 lagun onartu dituzte, eta udal sustapenekoetarako 54 herritar.\nBabestutako etxebizitzen bigarren faseko izapideak egiten ari da udala dagoeneko; izan ere, babes ofizialeko 39 etxebizitza zozkatuko dituzte, eta udal sustapeneko 28. Babestutako etxebizitzen zozketarako 199 lagun onartu dituzte, eta udal sustapenekoetarako 54 herritar. “Bigarren fase honetan ere asko dira babestutako etxebizitza eskuratzeko izena eman duten herritarrak; oraingoan ere, nagusiki, gazteak. Horrek erakusten du, batetik, etxebizitza eskuratzeko zailtasunak dituzten gazte ugari dagoela; eta bestetik, babestutako etxebizitza eskaintza egitea behar-beharrezkoa dela azpeitiarrek beren bizi proiektua herrian garatu dezaten”, azaldu du udalak.\nEguna zehaztu gabe badute ere, erakundeak azaldu du apirilaren hasieran egingo dutela 67 etxebizitzen zozketa. Udal Gobernuak jakinarazi duenez, “lehentasunezko” gaia da herritarren etxebizitza premiari erantzutea: “Horregatik, esfortzu eta ahalegin guztiak egiten ari gara martxan diren proiektuak aurreikusitako epeetan egoki gauza daitezen”.


400 € deskontua gaur egun sukaldaritza robota honetan Thermomix-en alternatiba gisa - Errezetak thermomixean\n400 € deskontua gaur egun elikagai-prozesadore honetan, Thermomix-en alternatiba baita\nAmazon-en, gaur egun, Amazon-en sukaldeko alternatiba hau Thermomix-era prezio onean aurki dezakegu. 400 € salmenta prezioaren azpitik. Hitz egiten dugu Taurus MyCook - Sukalde robotik ez dutenentzat eta diru asko gastatu nahi ez dutenen eskaintza bikaina dela uste dugu. Argitaratzen ditugun errezetak enlathermomix Taurus myCook-rekin bateragarriak dira, baita ia beste edozein ere.\nTaurus MyCook sukaldeko robotaren ezaugarriak\nBerokuntza Indukzio Max. 120ºc. Pulverize, Grate, Pica, Crush, Lortu Steamed Cooking besteak beste. Eskala integratua, barne 150 Plater errezeta liburuas.\nPosted on Martxoaren 27, 2019 Martxoaren 27, 2019 arabera Author ChefKategoriak Uncategorized\nPilar en Ezagutu behar dituzun Thermomix-en 12 alde onak eta txarrak\nMaria Josefina Cruz en Ezagutu behar dituzun Thermomix-en 12 alde onak eta txarrak\nChef en TM6 berria\nMilojka en TM6 berria\nEzagutu Thermomix-en historia\nThermomix-en ideia Alemaniako ama batek sortu zuen, bere haurrarentzako janaria prestatu nahi zuena eta aldi berean ehotzeko eta sukaldatzeko gai zen aparaturik aurkitu ez zuena. Thermomix TM3300 - 1984 Alemanian etxetresna iraultzailea sortu eta lanean hasi zen.\nGabon gauean gaude ia eta zuetako asko honelako gauzak galdetzen hasten zara: zer plater prestatu dezaket Gabon hauetan? o Zein errezeta gomendatzen dituzu Gabon gauerako? Beno, 5 plater utziko dizkizuet thermomixean gau on ahaztezin bat igarotzeko Velouté du Barry Has gaitezen krema goxo batekin


Aralarrek Bilduren hautagaitza babestuko du Zarautzen »\nAralarrek Bilduren hautagaitza babestuko ditu Zarautzen. Aralarrek” bakea eta elkarbizitzarako neurriak eta ezkerreko politikak” jarri ditu mahai gainean adostasuna bilatzeko orduan.\nAdostu da “urte luzetako gatazka politikoa eta egun…\nBilboko manifestaziorako autobusak egongo dira »\nEgin Dezagun Bidea ekimenak deituta, domekan, 12:30ean, manifestazio nazionala egingo da Bilbon, Eskubide guztiekin, Euskal presoak Euskal Herrira lelopean. Gero, egun osoko ekitaldia izango da Areatzan. Lekeition eta Mutrikun autobusak egongo dira. Iz…\nIbai Iriarte izango da Tolosako alkatea, Aralarren babesarekin »\nTolosako Aralarrek Bilduko alkategaia babestuko du biharko kargu hartze ekitaldian. Iñaki Irazabalbeitia Aralarreko zinegotziak azaldu duenez, hasieratik argi izan dute zerrenda bozkatuena errespetatuko zutela, abstentzioa edo Bilduren alde bozkatuz….\nBeasain eta Lazkao arteko bidegorria inauguratu dute »\nAste Santuko oporren aurretik dago erabilgarri Beasain eta Lazkao batzen dituen bidegorri zatia, baina atzo egin zuten inaugurazio ofiziala. Beasaingo Zaldizurretako biribilgunean hasi, eta Lazkaoko Beneditarren artxibo parera arte egin dute bidegorria, guztira ia bi kilometroko luzeera duena. Patxi Plazaola Beasaingo jarduneko alkateak, Patxi Albisu Lazkaoko jarduneko alkateak, eta Karlos Ormazabal Garapen Iraunkorreko jarduneko diputatuak inauguratu zuten bidegorria atzo, bi herriek bat egiten duten puntuan, Agauntza ibaiaren gaineko zubian. Bidegorrian oinezkoentzako eta txirriduekin ibiltzeko guneak daude bereizita. Oinezkoentzako bidea baldosazkoa da, eta bizikletentzakoa asfalto gorrikoa. Lazkaora bidean hainbat zatitan, bidegorria estutu egin behar izan dute, hainbat tokitan eraikinek ez baitzuten ahalbidetzen zabalera hori ematea. Bestelako aldaketak ere bai Ia bi kilometroko bidean, hainbat zatitan bidegorria estutzeaz gain, beste hainbat aldaketa ere gin dituzte bidegorriaren bi aldeetan. Senpereko merkatalgunearen parean, adibidez, aparkalekura jaisteko zeuden eskilarak kendu egin dituzte, eta horien ordez irisgarritasuna bermatzen duen aldapa jarri dute. Agauntza ibaiaren gainean, zubia zabaldu egin behar izan dute, bide zaharra oso estua zelako oinezkoentzako eta bizikletentzako bideak hartzeko. Beasaingo Zaldizurretako biribilgunetik Senpereko merkatalgunera arteko zatian, bi espaloietatik bat kendu egin dute, bidegorriari behar adinako zabalera emateko. Lanak iazko azaroan hasi ziren eta guztira 2.217.586 euro inbertitu ditu foru aldundiak Beasain eta Lazkao arteko […]\nZizurkilen kargu hartzeak 10:00etan izango dira bihar »\nHasiera batean 12:00etan hartzekoak baldin baziren ere, ordua aldatzea erabaki dute. Ondorioz, ekainaren 11kako kargu hartze ekitaldia 10:00etan egingo dute udaletxean. Bildutik herritarrei bertara agertzeko deia egin diete.\nHemezortzi udalbatza gehiengo osoz eratuko dituzte; lautan dago zalantza »\nBihar osatuko dira ofizialki Goierriko udalbatzak. Maiatzaren 22ko udal hauteskundeek utzitako emaitzek, erabat aldarazi dute Goierriko mapa politikoa, eta horrek eragin nabarmena izango du udalen osaketan ere. Hogeita bi herrietatik 18tan, gehiengo osoz aginduko du hauteskundeak irabazi zituen alderdiak. Lau herritan dago zalantza: Beasainen, Urretxun, Zumarragan eta Ormaiztegin. Ikusteko dago herri horietan boto gehien jaso zituen alderdiak gutxiengoan aginduko duen edota bestelako paktu eta hitzarmenak beharko diren gehiengo horiek osatzeko. Azken hiru asteetan, hainbat bilera egin dituzte alderdi politikoetako ordezkariek, udal eta foru erakundeei begira, zein hitzarmen eta babes politika jarraitu behar duten erabakitzeko. Momentuz atera daitekeen ondorio garbi bakarra, Gipuzkoako hiru alderdi nagusiek, Bilduk, EAJk eta PSE-EEk, euren hautagaitzak aurkeztu eta babestuko dituztela da. Hala ere, litekeena da, alderdiek goitik iragarritakoaren kontra, herri mailan bestelako jokaldiak izatea. Horrek berak ere, eragina izango du Beasainen, Urretxun eta Zumarragan bihar har daitezkeen erabakietan. Beasainen, aukerak zabalik Beasainen esaterako, Bilduk irabazi zituen hauteskundeak, baina ez du bere kasa gobernua osatzeko nahikoa gehiengorik. Horrek bi aukera zabaltzen ditu: Bata, Bilduk udal gobernua gutxiengoan osatzea; eta bestea, EAJk, PSE-EEk eta beste alderdiren batek (PPk eta H1!ek zinegotzi bana dute) bat egin eta bestelako gobernu bat osatzea. Gai horren inguruan, prentsa aurreko agerraldia egin zuen […]\nZinegotzi izateari utziko dioten kideak omendu ditu Elorzak »\nAgur usaina zen atzo udaletxeko korridoreetan nagusi. Bihar goizeko 9:00etan hasiko den osoko bilkuran osatuko da hurrengo lau urteetako Udalbatza eta hiria gidatuko duen alkatea aukeratuko dute. Hogei urteko eraldaketan protagonista izan den Odon Elorzak ez du biharko bilkuran parte hartuko. Ez dagokiola, zentzurik ez duela eta lekuz kanpo legokeela adierazi du. Dena den, argi utzi du ez duela mendeku gosez egiten. Ijenteako bulegoa utzi aurretik, baina, udal batzarretako aretoko 27 eserlekuetatik 17 libre utziko dituzten zinegotziei omenaldi txikia egin nahi izan die Elorzak. Oroigarri gisa, 1813. urteko sutearen mendeurrena dela-eta egin zen domina banatu zien alkateak. Domina horrek, bada, «balio sentimental handia» duela aitortu du. Dominak eta elkarrekin bizitakoa uneak gogoratzeko festa txikiak zinegotzi asko hunkitu zituen. Dominak txikitutako hiria berreraikitzeko egin zen ahalegina irudikatzen duela azaldu du. Hiria duela ia bi mende kiskali eta 1863. urtean harresiak eraitsi eta hiri modernoari ateak ireki zizkioten arte, 50 urteko nahigabea irudikatzen duela argitu du. Keinu hori, honenbestez, aldaketaren ikur izan daitekeela esan du. Hiriarengatik lanean aritu diren lankideei egiten dien «agur hunkigarria». «Agerikoa ez bazen ere elkarren artean harreman ona» dutela dio. Hala ere, sufritu ere sufritu duela aitortu du Elorzak, batipat PPko zinegotziekin izan dituzten liskarrengatik. Nolanahi ere, inori […]\nAia izango da Udalbatza berria osatuko duen lehenengo herria »\nUrola Kostako herrietan bihar eta larunbatean osatuko dituzte datozen lau urtetarako udalbatzak. Larunbatean izango dira bilkura ia guztiak, baina Aian egun bat aurreratu dute ekitaldia. «Zinegotzientzat egokiagoa» delako aurreratu dute ekitaldia. Beraz, gaur 20:00etan izendatuko dute Igor Iturain jeltzalea alkate hirugarren aldiz. Gainontzeko herrietan bihar izendatuko dituzte alkateak, eta orduan eratuko dute udalbatza. Ohiko prozedura jarraituko dute legealdi berriko ordezkariek. Hala, oraingo zinegotziek eta alkateek kargua hartzen dutenean honakoa esan beharko dute: «Zinegotzi— edo alkate— karguaren eginbeharrak zintzo beteko ditudala hitz ematen dut, Estatuko Funtsezko Arau gisa Konstituzioari men eginez». Behin kargua hartuta izendatuko dute alkatea; zinegotzi guztiek alkategaiak bozkatuko dituzte, eta boto gehien lortzen duena izango da alkate. Idazkariak zinegotziei txartelak banatuko dizkiete, eta bertan izen-abizenak jarri beharko dituzte. Hala ere, inork ez badu gehiengoa lortzen, maiatzak 22ko hauteskundeetan boto gehien lortu zuen alderdiko zerrendaburuarentzat izango da kargua. Behin karguak hartuta, hilabeteko epea izango dute udalaren egitura osatzeko. Zarautzen, saio itxia Kargua hartzeko eta alkatea aukeratzeko bilkurak herritarrentzat irekiak izango dira, Zarautzen izan ezik. Kostako herrian gonbita beharko da saiora sartzeko. Hala ere, herritarrek bozgoragailuetatik jarraitu ahal izango dute ekitaldia, udaletxe kanpotik. Kargu hartzeak – Aia. Bihar, 20:00etan. – Azkoitia. Larunbatean, 11:00etan. – Azpeitia. Larunbatean, 12:00etan. – Aizarnazabal. Larunbatean, 11:00etan. – […]\nBeasaingo Bilduk EAJren “jarrera aldaketa” salatu du »\nBeasaingo Bilduk agerraldia egin du gaur eguerdian, EAJk udalen osaketari begira izan duen “jarrera aldaketa” salatzeko. Beraien esanetan, Bildurekin balizko akordioak izateari ateak itxi eta “PSOEri eta PPri Beasaingo alkatea nor izango den erabakitzen” utziko diela azaldu dute. Hala, Bilduko kideen ustez “PNVk oraindik ezin ditu emaitzak irentsi”. Euskadi Buru Batzarrak esan duen moduan, EAJk bere hautagaia aurkezten badu, “aldaketa erabaki duen herritargoari iruzur berri bat” egingo diola esan dute. Maiatzaren 22ko udal hauteskundeen ondoren, hiru bilera egin dituzte Beasaingo Bilduk eta EAJk. Aurrenekoan, ekainaren 11ra arte ez zutela “inorekin ezer hitz egingo” esan zieten jeltzaleek. Bigarren bilera batean berriz, bi alderdiak euren programak alderatzen hasi ziren, eta hirugarren bilera baterako “aukera guztiak zabalik utziz”. Hirugarren bilera atzo egin zuten. Bertan, EBBk hartutako erabakia jarraituz, EAJk bere hautagaia aurkeztu eta babestuko duela esan zien. Bilduren ustez, erabaki horren atzean, PSE-EErekin eta PPrekin bat egiteko asmoa dago. “PNVk nahiago ditu PSOEko bulegoetan lortzen dituen tratuak, Bilduren inguruan elkartu den aro berri baterako ilusioarekin bat egitea baino”. EAJren erabakia “zilegia” dela uste dute, “baina Beasainen PPko eta PSOEko hiru botoekin legealdi osoa egitea luzea egingo zailea ohartu beharko lukete”. Azkenik, Beasaingo Bilduk “herrian sortutako ilusioarekin ezingo dutela amaitu” gogorarazi du. Hauteskundeetan hartutako […]\nEtzitik aurrera hasiko dira lanean eskualdeko udalbatza berriak »\nMaiatzaren 22ko hauteskundeen ondoren, etzi goizean eratuko dira eskualdeko herri guztietan, udalbatza berriak. Eskualdean Bildu koalizioa nagusi izan zen hautestontzietako emaitzetan, guztira 12.946 bozka jasota. Bigarren indarra EAJ izan zen maiatzaren 22an, 23 zinegotzi lortuta; Aralarrek, berriz, 8 hautetsi eskualdeko udaletan egotea lortu zuen. Bihar argituko dute Tolosan Tolosaldeko nahiz Leitzaldeko udal gehienetan hauteskundeetako emaitzek udalbatza berria zein izango den argi utzi zuten arren, Tolosan bihar erabakiko dute alkatetzaren auzia. Bilduk jaso zituen boto gehien, eta zortzi eserleku lortu ditu udalean. EAJk, bere aldetik, zazpi zinegotzi eskuratu ditu, eta Aralar nahiz PSE-EEk ordezkari bana izango dute datozen lau urteotan, udalean. Gauzak horrela, azken bizpahiru asteotan tolosarren artean jakinmina piztu du alkatetzaren auziak. Bilduko hautagaia den Ibai Iriartek, bere aldetik, alkatetza galtzeko aukera bakarra du, eta egoera honetara iritsiko litzateke, PSE-EEko zinegotziak nahiz Aralarrekoak EAJko hautagaiaren alde bozka emango balute. Berdinketaren kasuan, edo PSE-EE edo Aralarekoen abstentzioaren kasuan, gehiengo osoa ez luke hautagaietako inork lortuko, eta zuzenean, hauteskundeetan bozka gehien jaso zituen hautagaiak hartuko luke alkatetza. EAJko alkategaia den Jokin Bildarratzek, beraz, aukera bakarra du alkatetza eskuratzeko: PSE-EE eta Aralarreko zinegotzien bozkekin gehiengo osoa lortzea. Honen harira, aipatzekoa da gaur, goizeko 11:00etan, Aralarrek Antonio Maria Labaien kultur etxean eskainiko duen prentsaurrekoan […]


Meatzaritza - hiru Presentacion - Urrutiko Lanbide Heziketako Institutua\nHistorian zehar meatzaritzan aritu diren hainbat eremu eta eskualde izan dira Euskal Herrian. Mineral-hobirik garrantzitsuenak honako hauek izan dira: Gallarta, Ortuella, Muskiz, Sopuerta eta Galdames udalerrietako lurretan dauden Trianoko Mendiak eta Ollargan aldea (Bilbo) Bizkaian; Legazpi, Oñati, Zerain, eta Irun Gipuzkoan eta Lesaka Nafarroan. Dena den, Bizkaikoak beti Gipuzkoakoak baino emankorragoak izan dira.\nTrianoko Mendietan erromatarren garaian ekin zitzaion meatzaritzari, baina XIX. mendera arte ez ziren minerala industrialki erauzteko sistema mekanizatuak erabiltzen hasi. Mekanizazioa mineral-hobiak pribatuak zirelako eta ustiaketa-sistema berri kapitalistak, kanpoko makinaria eta ingeniaritza ezarri zirelako izan zen hura posible. Dena den, XX. mendearen hasieran agortzen hasi ziren hobi nagusiak; gainbehera pixkanaka-pixkanaka gertatu zen eta 90eko hamarkadan itxi zen azkeneko meatzea.\nBizkaian hainbat eratako mineral oxidatuak ustiatu ziren. Hematite gorria burdina-kalitate handiena zuena zen, azalean topatzen zen eta, ondorioz, minerala erauzteko ez zen azpiegitura handien beharrik izaten, eta, hain zuzen ere, horrexegatik izan zen agortu zen lehenengoa. Kanpanil delakoaren burdina-legea apur bat apalagoa zen: mineral hau XIX. mendearen erdialdean hasi ziren erauzten, eta erauzketa areagotu egin zen altzairu bihurtzeko berrikuntza teknikoek (Bessemer bihurgailua) ustiaketa errentagarria izateko aukera eman zutenean. Dena den, mineral hau ere laster agortu zen. Azkenik, karbonatoa ere erabili zen, burdina-ehuneko txikiagoa zuen eta, gainera, zakarrak izaten zituen; hori zela-eta, kiskali egin behar izaten zen eta azpiegitura handiagoa ere behar izaten zen. Mineral hau Irungo hobietan ere ustiatu zen.\nMeatzeetatik minerala ateratzeak prozesu bat jarraitzen zuen: meategian erauztetik eta lantzetik hasten zen, eta prozesuaren amaiera minerala trenetan eta itsasontzietan zamatzea izaten zen.\nErauztea eta lantzea\nMinerala inguru geologikotik erauzteari deitzen zaio. Lehenengo, zulatzaileek haitza zulatzen zuten lehergailuak jarri ahal izateko, era horretara leherketa kontrolatuen bidez haitza zatikatzeko. Ondoren, zatitutako haitzak zatikatu egiten ziren pikotxekin, mazoekin eta ziriekin. Mineralik pobreena edota harriak baztertu, eta hondakindegietan pilatzen ziren. Fase bakoitzean erabiltzen ziren erremintak aldatzen joan ziren denborarekin, eskuzkoetatik mekanizatuetara.\nTromel izenekoak txapazko zilindro handiak ziren, konoan amaitzen ziren eta apur bat okertuta jartzen ziren. Garbitu beharreko minerala goitik sartzen zen, eta ura, aldiz, mineralaren aurkako aldetik, eta era horretara buztina errestatu egiten zen. Garbitutako minerala konoan zegoen ahotik ateratzen zen eta zinta garraiatzaile batera pasatzen zen, eta aukeraketa han egiten zen, eskuz; normalean lan hori emakumeek egiten zuten.\nKiskaltzeko labeek adierazten zuten meatzea jadanik agortuta zegoela eta bertatik burdina-lege eskaseko minerala bakarrik erauzten zela. Kiskaltzeko labeei esker % 10 eta % 20 inguru gehitzen zen burdina-legea, eta, gainera, zakarrak kentzen ziren eta pisua murriztu egiten zen, eta horrekin garraioa erraztu egiten zen. Karbonato ferrikoa labeetan sartzen zen, eta 24 orduz 900º C-tik behera erretzen zen.\nitsasertzerako garraio-sisteman nabarmendu zen gehien meatzaritzaren mekanizazioa, haztegiak zeuden mendietatik ekoizpena merkaturako bidean jartzen zuten ontziak han baitzeuden. Hainbat eta hainbat milioi tona mugitzeko era askotako azpiegitura handiak eraiki ziren, batzuk oso bereziak, eta askotan inbertsio handiak egin behar izan ziren, bai dirutan, bai asmakuntzetan.\nMeatzeetako trenen sarea izan zen, seguruenik, meatze-konpainiek egin behar izan zuten inbertsiorik handiena, eta konpainia horietako batzuk altzairutegien jabe ere baziren. Haien artean The Orconera Iron Company Limited trenbidea (Lutxanatik Gallartara artekoa), Compañia Franco-Belga (Barakaldotik Ortuellara artekoa), Luchana Mining Company (El Regatotik Oiolako Haranera artekoa) eta Galdamesko trenbidea izan ziren ezagunenak. Trenbide horietako gehienak joan den mendearen erdialdean edo bukaeran desegin ziren. Gaur egin, Galdamesko trenaren ibilbidea burdinbide berdea bihurtu da.\nPlano inklinatuak elkarren artean kable baten edo kate baten bidez lotutako bagonetak ziren, karril batzuetan irristarazten ziren desnibel handiko plano batean. Kontrapisuz funtzionatzen zuten, mineralez beteta jaisten ziren bagonetek hutsik zeudenak igoarazten zituzten. Plano inklinatuak meatze barruan pertsonak, minerala eta sobera geratutako materiala garraiatzeko erabiltzen ziren. Ustiaketak aurrera egin ahala, plano inklinatuak desegin egiten ziren eta ekoizpena handiagoa zen beste toki batzuetan instalatzen ziren.\nAireko tranbiak edota baldeen aire-lerroek airean esekitako eta egurrezko edo metalezko astoetan oinarri hartutako kable batzuen bidez eutsitako balde batzuetan garraiatzen zuten minerala. Kableak motor batek mugiarazten zituen, eta ibilbide zirkularra egiten zuten zamatzeko eta husteko geltokien artean.\nMinerala kargatzeko tokiak\nZamalekuak minetako lanarekin hasitako ekoizpen-katearen amaiera ziren. Trianoko Mendietatik eta Galdamesetik minerala eramaten zuten trenbideek Itsasadarrean, Barakaldon eta Sestaon zituzten zamalekuak. Egurrezko egiturak izan ohi ziren, eta egituraren gainetik bagonetek zuzenean itsasontziaren sotoetan husten zuten minerala. Sistema horren bilakaera, gerora, zinta garraiatzaileak izan ziren. Itsasoan ere eraiki ziren zamalekuak, Muskizen, esate baterako; meatzeetatik hurbilago zeuden baina ez ziren hain seguruak, itsasoaren eta eguraldiaren baitan egoten baitziren.


Zientzia eta Teknologiaz ikasten Derion\nBTEK Zientziaren eta Teknologiaren Interpretazino Zentroa da eta Derion dago. Ikasleentzako bisitak eta bestelakoak antolatzen ditue. Eurak ikasleen, zientziaren, teknologiaren eta Zientzia eta Teknologia Parkearen arteko alkargunea izan gura dabe.\nPaul Bilbaok hizkuntza gitxiagotuak berreskuratzeko inbersinoak berbagai izan ditu Galesen\nMudiadau Dathlu'r Gymraeg erakundeak galesa ardatz dauen mintegia antolatu dau egunotan Merthyr Tudful herrian, Galeseran inbertituz: Aurrekontu justuago baten alde lanean izenburupean. Kontseiluko buru Paul Bilbao bertan izan da, Euskal Herriko erakundeek hizkuntza politiketan egin beharko leukiezan inbersinoei buruzko eretxia emoteko.\nGalesaren aldeko gizarte mobimenduetako ordezkariez gan, politikariek be parte hartu dabe jardunaldian. Politikariei euren proposamenak plazaratzeko aukerea eskaini gura izan deutsie, baina gizarte mobimentuek zein eskari egiten deutsiezan entzuteko gunea be sortu da.\nKontseiluko idazkari nagusiak hizkuntza ...\nMundiBilbao Mensajeros-ekin hiru dira langileei nominak jarraikortasunez ordaintzen ez zaizkien Udalak azpikontratatutako enpresak\nEHBildu Bilbo 2014-05-22 17:52\nEH Bilduren udal taldeak agerraldia egin du MundiBilbao Mensajeros-eko ordezkari sindikalarekin batera, langileei nominak jarraikortasunez ordaintzen ez zaizkien Udalak azpikontratatutako enpresak jadanik hiru direla salatzeko. David Lopategi zinegotzi subiranistak udal gobernu batzordeari eskatu dio gero eta orokortuagoak diren egoera hauek ekiditeko kontrol mekanismoak martxan jartzeko. MundiBilbao Mensajeros-ek egun, bere esku dauka udal mezularitza eta paketeria [...]\nEUSKALGINTZA ETA AUZOLANA\nBilboko Euskal Herrian Euskaraz 2014-05-22 16:03\nHerri honetan, beste askotan bezala, gauza asko egiteko joera dago. Baina, bereziki, azpimarratzekoa da jende, elkarte, eragile eta pertsona ezberdinen lanari esker antolatzen dana; beti ere elkarlan horren atzean irabazteko asmorik ez badago. Izan ere, auzolana dugu eguneroko tresna hainbat herri proiektu aurrera eramateko. Bere burua antolatzen duen herriak […]\n‹‹ Aurrekoak 1 2 3 4 ... 1602 1603 1604 1605 1606 1607 1608 1609 ... 1749 1750 1751 1752 Hurrengoak ››


« Ordaina | Ipuin larrigarriak »\nDRACULA KONDEAREN SEMEA\nBerandu samar iritsi ginen.\nGaur egun, egia esan, pozten naiz horretaz, baina orduan neure burua galduta ikusi nuen. Natura Zientziatan aditua zen Loperena maisua eta biok ilunabarrean iritsi ginen Dracula kondearen gaztelura eta, bertako soto ezkutu eta hezetsu batean haren hilkutxa handia aurkitu genuenean, ireki eta harridurak jota geratu ginen. Guk uste genuen, filmetan bezala, han bostehun urte baino gehiagoko agure zahar indartsu bat aurkituko genuela, baina, haren ordez, hogeita bost bat urteko mutil horaila ikusi genuen lo lasaian. Harrigarriena zen la biluzik zegoela, kapa beltza eta bota altuak besterik ez baitzeukan jantzita. Nahi gabe ere, begirada banpiroaren hankartera joan zitzaidan, haren bular gihartsuan irristatu ondoren: odolkiak bezalako zakil biribila ikusi nuen, buru makur, bi barrabil potoloren gainean etzanda.\n—Berdin dio! —esan zuen Loperena maisuak, eta hala errealitatera egin ninduen—. Hau konde zaharra ez bada ere, azkar hil behar dugu, gaitza ez dadin gehiago zabaldu.\nHalaxe, hilkutxa ondoen makurtu zen, eta bere maletatxotik mailu handia eta bihotzean sartzeko taket zorrotza atera zituen. Zutitu zenerako, egunaren azken argi-izpia desagertu eta iluntasuna inguruaz jabetu zen. Gure eskuargi handia piztu nuen, eta maisuak banpiro gaztearen bular gainean jarri zuen taketa. Mailua altxatu eta, bat-batean, banpiroak begiak ireki eta esku bat jaso zuen maisuari, eskuturretik helduz, kolperik eman ahal izatea galarazteko. Hildako bizia hilkutxan eseri zen maisua askatu gabe, gorrotozko begiradaz begiratzen zuela. Nik, izuikarak jota, atzera egin nuen poliki bizkarraz horma jo arte, beti ere esku-argiaz eszena ikaragarria argiztatzen nuela. Maisuak laguntza eskatzen zidan, baina nik ezin nuen erreakzionatu.\nOso indartsua izanik, banpiroak berehala botarazi zizkion mailua eta taketa maisuari eta, behin armarik gabe utziz gero, lepotik heldu zion bi eskuez eta estutu eta estutu egin zuen, maisuak mihia atera eta begiak la betzuloetatik atera arte. Sokarik gabeko txotxongilo bat bezala erori zen maisu zaharra lurrera.\nOrduan banpiro gaztea nigana biratu zen eta, biluzik eta handioso hurbiltzen zitzaidala, nik «Ez, mesedez... ez!» besterik ezin izan nuen esan dardaraka. Azkenik ondora etorri zitzaidan eta, haren esku indartsua nire sorbaldan sentitzean, ia negarrez hasi nintzen eta esku-argia lurrera erori zitzaidan. Ez zen hautsi eta, argia lurretik eginda sortzen zituen itzalek, are ikaragarriago egiten zuten banpiro horaila.\nDracula kondearen semea izango zela pentsatu nuen hark ahoa nire lepora hurbildu zuen eta, koskada bortitza espero nuenean, musu goxoa eman zidan bertan, segidan esku bat hankartean jartzeko eta bertakoa maitekiro masaiatzeko praka gainetik.\n—Lasai, pottoko... —esan zidan belarrira—. Txintxo portatzen bahaiz, oso ondo pasatuko diagu biok.\nUne batez harridurak nire beldurra ordezkatu zuen, huraxe baitzen une hartan espero nuen azken gauza. Banpirok berriro hitz egin zidan ahapeka:\n—Hirekin etorritako zahar babu horrek bihotzean sartu nahi zidaan taketa... Ba al dakik non sartuko diadan nik neurea? —eta irribarre goxoa egin zuen.\nUzkia berez uzkurtu zitzaidan, hantxe sartuko zidala pentsatzean. Eta laster prakak jaitsiaraziko zizkidala pentsatu nuen unean, belauniko jartzeko agindu zidan.\nAurpegia haren sabelaren parean geratu zitzaidanean, esku-argi eroriaren argitan zakila guztiz tente zeukala ikusi nuen, eta hilkutxan zetzanean zakil hark odolkia bazirudien, orain lurralde tropikaletako bananarik handiena ematen zuen, luzea eta bihurria.\nAhoa ireki eta ahal bezala sartu nuen haragi zati hura bertan. Egia esan, lanak izan nituen, banpiroari biziki gustatzen baitzitzaion nire ahoan txortan egitea eta, gainera, mihia mugitzeko agintzen zidan behin eta berriro. Agindu hura betetzea nekagarria zen, haren zakilak oso-osorik betetzen baitzuen ahoa. Belarrietatik heldu zidan eta ñaka-ñaka egiten jarraitu zuen, hura zutik zegoela eta ni belauniko. Esku batez, dilindan zebilzkion barrabiltzarrak laztandu nizkion, ni ere hari guztiari gustua hartzen hasita, eta goxoki «Oooii!» esanez eskertu zuen. Orduan, azkarrago eta sakonago mugitzen hasi zen, hala hazia bazetorkiola adieraziz bezala. Banpiroak laster isurtzea desiratu nuen, egoera hark luzaro iraunez gero, matrailezurra bere lekutik atera eta ahoa puskatuko zitzaidalako. Gainera ia ezin nuen arnasarik hartu, misil hura ahoan atzera eta aurrera zebilkidala.\nBat-batean aldakaz kontrolik gabeko kolpeak jotzen eta hazi-zorrotada handia botatzen hasi zen, nire buruari are tinkoago heltzen ziola esku artean. Hainbeste isuri zuen, ia bertan ito nintzen, alajaina! Eta isuri ahala, gustu handiko hasperenak egiten zituen, maiteminez zauritutako otso batenak ziruditenak. Esnea aho barnera botatzen zidala, harridura nitaz jabetu zen berriz ere: banpiroaren haziak mazedonia-zaporea zuen, zinez! Eta gutxienez kikarakada bete isuri zuen.\nArtean hazi dezente ahoan neukala, besapeetatik heldu eta zutik jarri ninduen ahoan musu emateko. Mihia sartu zidan eta bere hazia dastatu zuen modu hartan. Gero ni berriro besarkatu, eta belarrira hitz egin zidan arestian bezala:\n—Ba al dakik zergatik den horren goxoa?\n—Hazia...? —nik, nahasirik—. Zergatik?\n—Hilda nagoelako eta biziaren sorburu den espermatozoiderik ez daukadalako.\nGauza bitxia iruditu zitzaidan hura gero, inoiz pentsatu gabea.\nDracularen semeak besoetan hartu ninduen bere logelara eramateko. Han ohe gainean utzi ninduen eta jertsea, alkandora eta bakeroak kendu zizkidan. Oinetakoak ere bai, eta galtzontzilo zuria azkenerako utzi zuen. Musu eman bitartean, sarri-sarri laztantzen zizkidan potroak eta, zakila gogortu zitzaidanean, galtzontziloak azkenik kendu eta masturbatzen hasi zitzaidan. Banpiro hark gizasemeak zituen gustuko, bai horixe! Masturbatzen ninduela, barrabilak usaindu eta miazkatzen zizkidan. Gero, libre zeukan eskuaz atzeko txuloa bistaratu zidan eta hura ere miazkatzeari ekin zion. Laster hazia isuriko nuela sentitu nuen gustuaren gustuz. Halako batean, banpiro gazteak uzkia eta barrabilak miazkatzeari utzi eta, haiek busti-busti eginda utzirik, zakilburua hartu zuen ahoan goxo eta maitekor. Ni hura desiratzen banengoen ere, haren letagin zorrotzen beldur nintzen, baina laster ohartu nintzen inondik inora ez nintzela hura egiten zion lehenengoa: banpiroak oso ongi zekien zakilak edoskitzen.\nHalatan, orgasmo goxo-goxoa izan nuen izaki hilaren aho xurgatzailean.\nPixka batean etzanda egon ondoren, hizketan hasi ginen eta hala konturatu nintzen gazte hura ez zela beldurgarria. Izena Frederik zuela esan zidan, eta ikusi ninduen bezain azkar maitemindu zela nitaz; horregatik erabaki zuela ni ez hiltzea. Eta hitz egiten bukatzean, hiltasunean —ez heriotzean, denek uste zuten bezala— betiko bizitzea eskaini zidan. Nik hura besarkatu eta baietz esan nion, baina mesedez minik ez egiteko kosk egitean.\n—Ohartu ere ez haiz egingo —esan zidan.\nOrduan Frederikek txakurka jarrarazi ninduen ohe gainean. Nire atzean ipini zen eta berriro miazkatu zidan txuloa denbora pixka batean. Nik atzera okertzen nuen burua, begiak plazerez itxita. Nire atzean belauniko, hankak ireki zizkidan eta listuz bustitako hatz bat sartu zidan poliki uzkian, bertako txuringa lasai zedin zakila sartuko zidanerako. Hatza nire uzki barruan mugitzen baitzuen, plazera ematen zidan. Gero, hatza atera eta bere zakila listuz ugari busti ondoren, zakilburua nire txulo estuaren sarreran jarri zuen. Poliki bultz egin eta barneratuz joan zen. Hasieran deseroso sentitu nintzen adar sendo hura barruan hartzean, baina nire uzkiko giharrak laxotu zirenean eta haren zakila atzera eta aurrera mugitzen hastean, benetan gozatzen hasi nintzen.\nPopatik bizi-bizi eta maitekiro ematen zidala, esku batez nire txilibitu gogortuari heldu eta kanpaia jotzen hasi zitzaidan, larrutan egiteari une batean ere utzi gabe. Hartan hamar bat minutuz jardun ondoren, biok ia batera bota genuen esnea; hark nire erraietan eta nik izaren gainean. Hazia isurtzeko unean kosk egin zidan lepoan, burua atzera jarrita baineukan. Egia esan zidan: ohartu ere ez nintzen egin.


K3204I / K3208I 3,2 m-ko bereizmen handiko laminatua flex inprimatzeko makina - WER\nFuntzionamendu erraza, auto garbiketa funtzioa eta altuera automatikoa doitzea\nGaur egungo ekonomian, denek jakin nahi dute eta ezagutzen. Ezagutzeko eta ezaguna izateko, WER-K3204I, 3.2 metroko inprimatzeko abiadura handiko formatu handiko inprimagailua diseinatzen dugu\n10 metroko zabalera duten materialak inprimatzeko erabilgarriak direnez, WER-K3204I errendimendu handiko produkzio-tresna ezin hobea da bereizgarri koloretsuak, etiketak, pankartak, kartelak, ibilgailuak eta solairuko grafikoak, jantzi apaingarriak eta zeinuak edozein dela ere.\nThe 3.2m polaris WER-K3204I inprimagailua industria-formatu zabaleko kolore inprimagailuaren sarrera polifazetikoa da, CMYK 4 kolore inprimaketa konbinatuz, inprimatzeko abiadurak 120 mm / h-ko altuera eskaintzen du. Beste ezaugarri aurreratuen artean, mantentze automatizatua, goi-mailako komunikazioen manipulazioa.\nEskaria handiagoa da, negozioa biraka ari da, beraz, guztiontzat eta dena eguneroko bizitzan klik egin beharra dago. K3204I zure disolbatzaile ezin hobea da inprimagailu digitala kalitate handiko, bolumena PVC Binilo, Flex banner, Carpet Paper, PVC Mesh Fabric, Zulatutako Binilo, Tarte Banner Etc. eta komunikabide aurreratuen manipulazioa eta gaitasun handiko tinta. gastatu denbora gutxiago inprimagailua funtzionatuz eta denbora gehiago dirua irabazteko.\nK3204I / K3208I Flex Imprenta makinaren zehaztapenak\nInprimagailuaren eredua WER-K3204I / K3208I\nInprimatzeko teknologia Eskatu Piezo Head (Konica 512I)\nBurua motakoa 4 buru (Konica 512I) / 8 buru (Konica 512I)\nInprimatutako burua altuera 1 mm - 10 mm-ko gainazalean, erregulagarria\nInprimatu zabalera 3.2 m zabalera\nInprimatzeko bereizmena 1440dpi Max\nTinta mota Konica 1024 tinta berezia\nTinta kolorea CMYK\nInk Supply Method Presio negatiboen tinta hornitzeko sistema, tintazko kaxa nagusia 1 litro / kolore\nkomunikabideen heldulekua roll roll\nInprimatzeko abiadura 2 pasa 98 m² / h\n3 pasa 72 m² / h\n4 pasa 49 m² / h\nInprimatzeko materiala PVC Binilo, Flex banner, Carpet Paper, PVC Mesh Fabric, Zulatutako Binilo, Tarte Banner, etab.\nHornitzaile elektrikoa 50HZ / 60HZ, 220V (± 10%)> 15A\nKokapen modua Servo Driver / Servo Motor\nMedia elikadura eta errekuperazio sistema Infragorri Sistema Elektrikoen Kontrolerako Sistema Gorria eta Harrera\nLehorreko sistema Pre / Post eta erdiko berogailu PID kontrolatzen du\nMotor Fuji edo Panasonic AC Servo Motor\nTren lineala THK / HIWIN\nInprimatu burua mantentze-instalazioa Babes-erretiluak auto garbiketa, eguneroko mantentze lanak eta inprimatutako buruak gauez\nInprimatze-buruaren garbiketa automatikoa Presio garbiketa bikoitzeko eta Vacuum Suction sistema bikoitza\nLaneko giro arrunta Tenperatura 10-35 Celsius; Hezetasuna 20-80RH\nFitxategi formatua TIFF, JPEG, Postscript 3, EPS, PDFRGB / CMYK\nSoftware operatiboa Maintop software, Photoprint software Windows 98 eta Windows XP Etc.\nFiltrazio instalazioak PALL iragazkia + Ohiko tinta iragazkia\nEragiketa Ingurumena Tenperatura: 23 ℃ ~ 29 ℃; Hezetasuna:% 50 ~ 80%\nPisu gordina 1200 KG\nEnbalatzeko tamaina 4.95 mx 1.14 mx 1.65 m\nKonica 512I Printed ekipatuta kalitate onekoa.\nTenperatura kontrolatzeko sistemak funtzionamendu erraza eta erosoa eskaintzen du\nNorabide bikoitza eta pausoa doituta gelditu gabe inprimatzeko prozesuan zehar doitzen dira.\nTinta indibiduala garbitzeko eta garbitzeko funtzioarekin, 3 norabideko balbula funtzionamendu erraza eta konparaziozko tinta gutxiago kontsumitzen dute.\nInportatutako lineako trenbide-gida gurantee inprimagailuaren exekuzio zehatza.\nAbiaduraren eta infragorrien berogailuarekin inprimatze-ekoizpena lehorragoa baino lehenago eta segurtasun-operazio gehiago egiteko.\nElikadura-materialeko sistema, elikadura-sistema roll roll-a da flex banner, pvc binilo, modu baterako eta beste material astun edo argitsuetarako. Material mota ezberdina elikadura sistema desberdinekoa da.\nSistema materiala abiadura bizkorra hartuz.\nLED argia gaueko lanetarako egokia da.\nPerfect inprimatzeko diseinuaren zabalera\nFormatu handiko disolbatzaileen eta industria-erabileraren eskariari erantzuteko, WER-ek Polaris serie solvent printer hau garatu du, 3.2m eta 5.3m-ko zabalera dutenak. Eta inprimatze egonkorra ere maila berrian sartzen da.\nMantendu I + G mota honetako inprimagailua 10 urte baino gehiagotan, orain gure disolbatzaileen inprimagailuak diseinu ona, abiadura bizkorra eta egonkortasun handia du. Oso erabilia da autopistan, eraikin handian, eta abarretan hainbat kartel inprimatzeko.\nBiltzar zentroa, erakusketa zentroa, matrikula, udal ingeniaritza, dendak, kate supermerkatuak, erosketak plaza, bitxiak katearen monopolioa, kosmetika, edariak, alkoholak eta tabakoaren merkataritza, kateak janari azkarra, medikuntza, altzariak, etxetresna elektrikoak, tresnak, monopolioa, esaterako, publizitate salmenta sustapen proiektua.


Arkume-arandoiak birrineztatuta | Consumer\n600 g de arkume-arandoiak\n40 g de ogi birrindu lodia\n20 g de tipulin gorri fresko\nArkume-arandoiak ur hotzez garbitu. Ur hotzez estalitako ontzi batean jarri, odola gal dezaten eta hozkailuan 20 minutuz utzi. Garbitu berriro, eta sartu lapikoan ur hotzez eta gatz pixka batez estalita. Sukaldean su leun batekin jarri. Arkume-arandoiak irakiten hasten direnean berehala ateratzen ditugu.\nXukatu, arkume-arandoiak izotzarekin epeldu, eta behin hotzak, azala eta bena eta ernamuin txikiak kendu. Arandoiak hozten utzi eta mokadutxotan moztu. Irabiatu arrautza eta prestatu beste plater batzuetan irina eta ogi birrindua. Arkume-arandoi gatza eta piperbeltza bota eta lehenbizi irineztatu; ondoren, arrautza egin, eta, bukaeran, ogi birrindua.\nZartagin batean olioa frijitu, su ertainean, bi minutuz, alde bakoitzeko, gorritu arte. Plater batean zerbitzatu, letxuga-entsaladarekin eta tipulin gorri freskoekin.\nKaloriak 354 18%\nArkume-haragia B6 bitamina eta zinka ugariagatik nabarmentzen da. Azukre gutxiko elikagaia da, eta osaera nutrizionala du: burdina, kaltzioa, potasioa, magnesioa, iodoa eta B3, B7, B9, B12 eta K bitaminak. Animalia-proteinaren iturri da, eta horrek esan nahi du gantz saturatua eta kolesterola daudela. Birrindua prestatzen da, eta horrek gantz saturatu eta kaloria ugari ematen ditu, eta hori kontuan hartu behar da. Letxugak kaltzioa, potasioa, magnesioa, zuntza, sodioa eta A, B7, B9 eta C bitaminak ditu. Errezeta gantzatsua denez, neurrian eta noizean behin jan behar da.